US Thimnak Ah Mee Ningcang Lomi Kong Ah Supreme Court I Justice Samuel Alito Nih A Tlaih Lai – The Cherry Par\nUS Thimnak Ah Mee Ningcang Lomi Kong Ah Supreme Court I Justice Samuel Alito Nih A Tlaih Lai\nUS thimnak ah mee aa ningcang lomi kong cu Sean Pernell le mi dang panga nih Harrisburg, Pennsylvania in US biaceihnak zung sang bik (Supreme Court) ah an phakpi khawh cang. Hihi Supreme Court i Justice Samuel Alito nih a tlaih lai. Alito nih cun a hlan tein Nov. 3 hnu ah cakuat zungah a phanmi paoh cu a dang tein a rak chiahter hna. Hihi Trump ca ah cun teinak nganpi pakhat a si. Zeicahtiah a menmai loin Supreme Court phak khawh a si lo.\nKa rak chim ning tein CNN zong nih a chim ve cang hi. November 20 ah ka rak tialmi ning tein a tling cuahmah cang ko hi. Trump cu teinak lam a zawh cuahmah cang. CNN zong nih ka chimmi lam (Phunghram) ah hin Trump ca ah teinak a um, state pakhat cio nih an thim te lai i phung ning tein Trump nih a tei te ko lai a ti cang ko hi. Nov. 20 ah ka rak taarmi kha ka taar than ko hi. Tlawmpalte ka remhmi le ka chapmi a um.\nUS thimnak hitihin a buai peng rih ah cun president hi zeitindah thim a si lai? Zei can dah a rauh rih lai?\n2000 kum thimnak ah cun thimnak ni hnu ah ni (36) tiang a rau. Kum 1876 thimnak ah cun November in March tiang a rau. Kum 1824 ah cun tanglei aiawhtu (House of Representatives) nih president cu an thim. Atu i kan aupi i kan cuanh cuahmahmi electoral vote in an rak thim lo. Cucaah atu tan thimnak hi zei can dah a rauh lai ti chim khawh zong a si lo, cu pin ah hi electoral vote vialte a fian in president cu a fiang cawlh lai ti khawh zong a si lo.\nCucaah atu ah kan cuanh ciomi electoral college hna i an cunglei ah hin nawlngeitu an um rih ti cu a fiang. Mee relnak hmun (electoral college) cio nih mee an pek cio mi zoh in a tlangpi in president cu thim a si tawn. Sihmanhsehlaw thil aa ningcang lomi a um ahcun hitihin a dotdot in a si kho rih.\n1. Electoral vote nih teinak a pekmi cu mee firnak tbk aa ningcang lomi a um ahcun state phungtlaitu (legislature) hna nih an thlen khawh rih. Atu ah hi legislature pawl mee firnak kong mithmuh tehte pawl nih an chimmi cuan ngaih cuahmah liopi a si. Aa thuimi (swing) state legislature pawl hi Republican (Trump lei) deuh ngawt an si.\n2. Cu state legislature nih teinak a pekmi cu ramukbawi (state governor) nih veto nawlngeihnak in a thlen than khawh ve. Sihmanhsehlaw hmailei thimnak ah mee kan hmu sual lai lo ti phan ah hihi cu ramukbawi hna nih cun an tuah ngam lai lo.\n3. Cu ramukbawi nih teinak a pekmi cu minung 435 ummi tanglei aiawhtu hna (House of Representatives) nih an thlen than khawh ve hoi. Atu tiang ahcun tanglei aiawhtu (house) ah hin Democrat lei nih thutnak 222 an hmuh. Republican lei nih 209 an hmuh. Nizan ah Trump nih a chim ning ah cun tu kum ah Republican lei nih house thutdan 12 an hmuh chap ti a si. Cucaah Republican lei nih thutdan 211 an hmuh cang tinak a si. Cun house ah a thumi Democrat cheukhat nih Biden cu an duh lo caah Trump kha mee an pek khawh men. Cucaah Trump nih tei dawh a si. Biden nih a tei sual hmanh ah a cungah senate aa um rih.\n4. House of Representatives nih teinak a pekmi cu minung 100 umnak cunglei aiawhtu (senate) nih a thlen than khawh rih. Atu tan ah hin Republican lei nih senate thutnak 50 an hmuh cang, Democrat lei nih 46 an hmuh, party dang nih 2 an hmuh. A taangmi thutdan 2 zong hi Republican lei nih hmuh dawh a si. Cucaah senate nih president a thim ahcun Trump nih teinak hmuh ko lai.\n5. Senate nih teinak a pekmi kong ah a buaibai rih ahcun state cio nih mee thlaknak in president cu thim a si te lai. State pakhat nih mee pakhat lawng thlaknak nawl a ngei. Cuticun state cio mee thlaknak tiang dirhmun a phak ahcun Trump nih a tei hrimhrim ko lai. Zeicahtiah atu tiang thil sining zoh ah Democrat state cu 23 an si i Republican state cu 26 an si. Cucaah phunghram ning tein a kal ahcun Trump nih a tei hrimhrim ko lai. Trump a duh lo tukmi CNN zong nih cucu a chim cang. Cucaah Trump lei a tangmi pawl nan lunglawm ko u! Credit: Rev. Biak Lian Vel\n← Australia Priminister Kan Tonnak\nRev. Dr. Lih Le Hrokhrawl Hi Pa Le Fa An Si. Lih Le Baibal, Lih Fianternak A Tuahmi A Tha Kho Tuk →


R.I.P : Free Burma Ranger Pasaltha Olson Nih Miphun Caah A Nunnak A Pek – Buanchukcho\nMay 27, 2021 sui sui THAWNGPANG 0\nNihin Kayah ramkulh ah Ralzam pawl bomhchanh ding in aa thawh mi Free Burma Ranger pasaltha Olson cu lampi ah Ralap he an i tong i cu ahcun Ralkap kuanfang nih a khen caah a nunnak a liam ti asi.\nNihin i kahnak ah Olson pin ah a dang PDF (Kayah) pasaltha minung (3) zong an nunnak a liam ve ti asi. Olson hi cu Free Burma Ranger timi, Karenni hriamtlai phu pasaltha a si i a dang a thi mi minung 3 tu hi Kayah PDF an si hna.\nHi kong he pehtlai in Free Burma Ranger chungtel pakhat nih “Nihin zing ah khan Demoso mipi ralzam pawl bomhnak pek ding in kan i thawh hna. Cu ahcun lampi ah Kawl ralkap pawl nih an kan kap i cu ahcun kaphnih karlak kahnak caan zeimawzat a chuak. Cu ahcun PDF chungtel pin ah kan mah FBR pasaltha zong a nunnak a liam ve hi asi” tiah a chim.\nA nunnak a liam mi FBR pasaltha hi All Lo Sein tiah theih a si i dawtnak in Olson tiah an uh mi a si. A mah hi kum 20 te lawng a si rih. Hi kahnak a chuah hnu tlawmpal ah Ralkap lei nih Demoso le a pawngkam khua pawl cu hriamnam ngan, miakpi le Bomb in an rak kah cuahmah ti asi. Vom\nThawngpang dang : Min Aung Hliang Nih Zeikhua Dek A Ruah Cang Hnga, KNU Nih Kawl 200 Renglo An Thah Cang Hna\nBrigade 5 Chungah May Thlachung Kahdohnak Voi zakhat renglo a chuak, Ralhrangbu 200 Leng An Thi. May thla thawkin ralhrangbu le BGF hna cu thazaang an rak i chap caah kahdohnak fak ngaiin a chuak.\nNihin May 26 tiang kahdohnak 100 leng a chuak, ralhrangbu lei 100 deng an thi tiah KNU Brigade 5 chimhnak nawlngei Lt. Col. Saw Kale Doe nih hi ti hin a chim. “An mah lei BGF hna he fonh in kanmah lei ah thazaang an rak i chap caah kan karah buainak zong a zual, i kahnak zong a fak chin lengmang, A dai cang ti hrim a um lo. May thla thawkin nihin tiang voi 193 kan i kap cang” tiah a ti.\nVoi 100 leng i kahnak ah ralhrangbu 128 an thi, 180 hriamhma an pu, Mawtaw 9 kan hrawh, thil phorhnak ah an hman mi Raang 12 a thi. Kanmah lei pahnih an nunnak a liam ve, Minung pakua hma kan pu tiah Lt.Col. Saw Kale Doe nih a ti.\nRalhrangbu lei nih khuachung le Dum/lo ah meithal ngan lung 98 an kah, inn 5 an hrawh, Takawtha khua ah inndong 40 leng mei in an khangh i thilri le facang hna an lak piak hna tiah theih a si. KNU Brigade 5 ah a cawlcang mi ralhrangbu hna cu “MOC 5 tang LIB 405, 407, 408 le BGF battalion 1103, 1014, 1011, 1018 le 1019 hna an si. Atu ah LID 44 tang battalion pawl zong Bilin leiin an rak kai tiah kan theih, minung le tatyin pawl tu cu fiangin kan chim kho rih lo tiah KNU nih a chim.\nMay 24 le 25 ah zong BGF pawl he i kahnak a um than. BGF lei an hruaitu he minung 3 an thi, 11 hma an pu tiah theih a si. #KIC, Credit: TCP\nMiss Thu Zar Kong ah Dr.Peter Za hlun Thang family Ralkap Nih Fak Tuk An Vuak Mi Cu A Poi Taktak Si


Thawngttha: Kawlram Ah COVID-19 Khamsii A Phan Cang. Hman Ning Cu A Tanglei Bantukin Si Lai – Chin World News Evening\nJanuary 22, 2021 Salai Van Myanmar News\nKawlram Ah COVID-19 Khamsii A Phan Cang: India nih Myanmar ramkomh he pehtlaihnak ca ah laksawng bantukin a pek mi COVID khamsii cu Yangon khua Mingladon International Airport a phan cang. Atu a rak phan mi khamsii hi ramhnih cozah laksawng i peknak a si tiah India Embassy nih an chim. Minung 750,000 ca ah dose 1.5 million a rak phan.\nHi pin ahhin Myanmar ramkomh cozah nih India sin in 15 million dose a cawk rih. Cawk mi sii cu February thlachung ah a rak phan lai ti a si. A tu a phan cang mi hi ramchung ngandamnak rianṭuan hna ca ah a si i, Myanmar ramkomh chung ah cozah ngandamnak rianṭuan hi 101,000 an si tiah theih a si. Covidshield hi UK ram minthang AstraZeneca le India ram Serum Institute nih i bawm in an chuah mi a si.\nI chunh ning cang: Hmaizarh thawk in ram mi minung 750,000 chunh an thawk cang lai. Hi khamsii hi voihnih chunh a si lai. State Counselor DASSK nih nizaan thawngthanhnak a thanh ning ah cun a voikhatnak hi hmaizarh chung ah chunh a si lai i, avoihnihnak (second dose) hi ni 28 chung ah chung a si lai ti a si.\nKawl ramkomh ah chunh hmasabik ding mi hna hi ngandamnak lei rianṭuantu hna an si hmasa lai i, a changtu ah cozah upa hna sidawh an si. A dot thumnak chunh ding mi hna hi stay-at-home hmunhma ah khuasa mipi hna ca ah a si telai tiah State Counselor nih a chim. Atu lio Kawlram komh ah stay-at-home tang ah minung 11 million an um tiah theih a si. Ref: Chin Broadcasting Network


Breaking News: NUG Le PDF Ruangah Kan Minung 250 Leng An Nunnak Aliam – Chin World News Evening\nBreaking News: NUG Le PDF Ruangah Kan Minung 250 Leng An Nunnak Aliam\nSeptember 4, 2021 Salai Van Myanmar News\nBreaking News: NUG Le PDF Ruangah Kan Minung 250 Leng An Nunnak Aliam. NUG le PDF hna nih a ruang umlo in an thah hna ruangah sualnak a ngei lo mi party minung 250 leng an thi cang. Khuachungah lainawn, bomb puah ralhrang cawlcanghnak a tuah cuahmah mi NLD extreme pawl cu USDP nih sual kan phawt tiah cathanh an chuah. Hi cathanh hi USDP party social media cahmai ah September 3 ni ah an chuah mi a si i, NLD nih nuai 10 leng mee an fir ruangah nawlngeihnak an sungh hnuah phungning tein rian a tuan lio mi cozah cu NLD party a tanhtu hna nih a phunphun in an doh.\nHi dohnak hi NLD in CRPH, NUG in PDF tiin bu phunphun an ser i lamzawhnak phunphun le buainak phunphun an tuah. Cozah riantuan cheukhat hna cu CDM tuah dingin an forh hna hlei ah cheukhat cu hramhram in CDM an tuah ter hna. NLD a tanhlo mi le cozah riantuan hna cu an thi, an thah hna, bomb in an puah hna. Mipi inn, biaknak hmun hna zong a ruang umlo in nifatin an tuk, an hrawh.Hitin an cawlcang ruangah USDP chungkhar hna, a tanhtu le a pehtlaihmi minung 253 thah an si cang.\nCu hleiah covid-19 zohkhenhnak hmun le riantuan hna zong an hrawh, bomb in an puah.Mah hi ralhrang cawlcanghnak a si caah USDP le mipi nih an duh lo.Cu ruangah CRPH, NUG le PDF duhlo nak campaign cu US hrambunh mi change.org ah kan tuah i, min a thu mi 46270 an phan le cangka in hrawh piak an si.\nCu hnuah a thar in campaign hi kalpi than a si i, September 2 tiangah CRPH, NUG le PDF a duh lo mi minung 2400327 nih min an thut cang.Hi vialte hi ramchung ramleng riantuannak vialte ah kan kuat lai i, ralhrang cawlcanghnak a dongh khawhnak dingah a si khawh chungin kan i zuam lai tiah cathanh an chuah.\nGood News: Ralhrang Uk Nak Aduh Lo Mi Hakha Palek In Runno (Duh Tatkyat) Bawi Van Hmung Cu CDM A Lut\nBreaking News: Tuchun Ah Minthang Dalan Tihnung Taktak Meithal In An Kahthah


Breakingnews: Pumpululh Chuih Thiam Neymar Nih Nu A Tleihhrem Ning Cu Dah Ngak A Mak Ko — Salai Ephraim Thawngpang\nVawlei cung pumpululh chuih thiam minthang Brazilian football star, Neymar cu Nu pakhat nih ningcanglo in a ka tleih hrem tiah tava a cuai.Nu nih a chim ningah cun Frence khuapi chung Paris Hotel ah ka duhlo bu bak in Nuva sualnak ningcanglo in a ka tuahpi caah taza cuai a si lai tiah Instagram chungah thawngzamhnak a tuah.\nMah bantuk in pumpululh chuih thiam minthang Neymar kongah Instagram in thawngzamhnak a tuahtu hi a min langhter a si lo caah Pu. Neymar nih cun,”mah Nu nih a chim mi hna cu a hman lo mi a si,Nu zei hmanh cu bantuk cun ningcanglo in Nuva sualnak ka tuahpi hna in ka tleih hrem bak hna lo”tiah a chim.\nAsinain Nu nih cun Neymar hi cu hlan ah cun a min lawng ka theih na in a mui zong ka hmun bal lo,France ram khuapi a si Paris khuapi chungah voi khat cu kan i hmu i hotel ah ningcanglo in a kan tleihhrem hnu in Brazil in France ram kal nak ding vanlawng tiget (air ticket) zong a ka lak piak tiah tehte he a chim.cun Hotel chungah cun a ka riahpi i cawlcang kho lo in Zu a ka dinh.cun Neymar nih mah bantuk in a ka tuah lio hi May 15 lio ah khan a si tiah a chim.\nHi konghe pehtlai in French police pawl hna nih cun dothlatnak an tuah tik ah Nu nih Neymar nih a ka tleihhrem a ti lio caan le suimilam vialte hna cu Neymar,Paris khuapi chung a um lio caan he a khat dih,a mah belte Neymar nih mi zei hmanh ka tleihhrem hna lo tiah a chim ruangah dothletnak tuah t’han a si lai tiah an chim.cun hi thil ruangah Neymar nih pumpululh training a tuah cuahmah mi zong a mak tak tiah an chim.\nTagged Breakingnews: Pumpululh Chuih Thiam Neymar Nih Nu A Tleihhrem Ning Cu Dah Ngak A Mak Ko\nRussia Ram Khuapi Pakhat Chungah Khuaci Mui Meikangh Nak A Chuak Ceilak Te Nih Hliamhma An Tuar →\n← Mah Hna Pawl Cawlcangh Ning Hi Rakzoh Ve Tuah U Mit Cu An Kem Ngamsam Ko Mu


InnpiChinmi KongChin Broadcasting Network (CBN) Nih Kum 2 Tlinnak Anniversary An Lawmh\nSeptember 17, 2017 Salai Robert Ngun Sang Chinmi Kong 0\nMELBOURNE: Australia, nitlaklei Melbourne ah Chin miphun thawngzamhnak a simi Chin Broadcasting Network (CBN) nih 15 September ahkhan kum 2 tlinnak Anniversary an tuah tiah theih a si.\nCBN thawngzamh bu cu 15 Sep 2015 ah Melbourne chung khuasa Chinmi mino 15 tluk nih zaanghleicawi in biakamnak he a rak dirhmi thawngzamh bu pakhat a si.\nKum 2 chung CBN cawlcanghnak ah chawva lei in dirkamhtu an um lo, a liamcia 21 November 2016 ahkhan Australia cozah nih CBN cu cohlannak – Certificate of Incorporation an rak pek hna.\nCBN nih aa hmuitinh bikmi cu Australia ram chungah Miraang holh a thei lomi (Lai holh hamng) hna caah Australia phunglam le Chinmi nih theih a herhmi thawngpang, a dik le a tak pawl thanh ding hi a si.\n“Zaanghleicawi bakin riantuantu hi minung 18 kan si, Kawlram ah minung 2, Malaysia ah minung 3 le Australia ah minung 13 kan si”.\n“Muicawl thawngzamhnak hi zarh khat ah voi khat kan ngei kho i kum 2 chungah voi 50 kan tuah khawh, interview hi minung 40 kan tuah hna. Thawngpang, theihtlei,capar le adangdang hna hi 1,000 leng kan thlah khawh”, tiah CBN Secretary le Video Production Director Sang Lian Thawng @ Tlerlung nih a chim.


US Covid-19 Bawmhnak Thawngpang Fiang! – Chin 11 News\nUS Covid-19 Bawmhnak Thawngpang Fiang!\nPosted By: victor victor July 30, 2020\nNizaan Monday (US TIME) khan US i Covid-19 bawmhnak umtuning ding muisam cu Senate Majority hruaitu Mitch MC Connell nih a langhter. US Covid-19 ruang i harsa bawmhnak ah $ 1 Trillion hman ning ding Republican nih an Chuahpi. Democrats le Republican hna nih hin lungtlinnak an ngeih bantuk in lungtlin lonak tete zong an ngei. Asinain Stimulus Checks pek than ding timi kong belte ahcun an ruahnak aa khat. A ruahnak aa khah lonak bik hi Covid-19 ruang i rianttuan kho lomi pawl nih zarh chiar (weekly) te an hmuhmi unemployment checks $ 600 kong ah hin a si bik.\nZarh chiar te $ 600 pek tawnmi kha $ 200 ah thumh dingin an chuahpi. Republican lei nih hi tangka nih hin riantuan zuamnak lo a ser tiah an ruah.Senate Rupublican nih hin a ralaimi zarh hin bill hi minthut dingin timhtuahnak an ngei i August thla tal cun pek khawh cang dingin an buaipi cuahmah. Republican nih an langhter ning ah tutan a voi 2 nak Stimulus checks hi a voikhatnak bantuk khan aa khat ngawt ko lai ti a si.\nBawmhnak check pek ning zong CARES ACT phung ning te khan a si than lai. A hmasa deuh i a hmu cangmi cu hmuh tthan dingin zumhnak a um ko. Pek ding ah a qualify mi cu a hlan bantuk khan pumpak cio $ 1200 , nuva $ 2400 pek an si lai i hngakchia $ 500 pek dingin ti a si. Hi bill hi President Trump nih minthutnak a tuah hnu ah pek chuah tak tak a si te lai.\nTutan Senate Repubican nih an chuahpimi Bill hi US dollar 1 Trillion bak a si i a hmannak ding zong an langhter. Hi vialte tangka nih hin Covid-19 harnak phisin le sersiam dih an itim. Hi lak ah $ 105 billion bak hi sianginn le cawnnak lei ah hman a si lai i a voi hninhnak pumpak le chungkhar rak pekmi check zong kha aa tel lai. $ 16 billion hi Covid-19 testnak le thilri ah hman a si lai. $ 190 billon cu business hmete pawl loan peknak ding pawl ah an si lai.


Tial Thang: Pakhatnak ah PATHIAN cungah kaa lawm - The Chin Express\nTial Thang: Pakhatnak ah PATHIAN cungah kaa lawm\nMarch 8 — Pathian aa bochanmi Chin pasal Tial Thang nih zumhngamhnak he a phuan cia bangin Cambodia pa Rin Saroth cu a tei taktak cang.\nTeinak a hmuh cangka in “hmasa bikah Pathian cungah kaa lawm” tiah a nungmi Pathian a thangtthat.\n“Atu bantukin thazaang nan rak ka pek caah kaa lawm tuk. Hmailei cu atu nak ttha deuh dingin kaa zuam lai.\n“I love you Myanmar!,” a ti.\n“Cun, Aung La na cungah kaa lawm. Nangmah lo cun.. zeihmanh ka si lo. Hohmanh nih an ka cohlang duh lo, nangmah lawng nih naa ka cohlan. Kaa lawm ka upa,” tiah Tial Thang @Tial Cung Thang nih a sayapa Aung La cungah aa lawmhnak a chim.\nTial Thang a lungput hi uar a um taktak. Minung tampi cu teinak kan hmuh tikah Pathian kan philh tawn. Zeihmanh kan si lo lio i a kan bawmtu minung kan philh tawn hna.\nNain, Tial Thang cu teinak a hmuh cangka in Pathian a thangtthat. A saya (coach) Aung La zong a thangtthat. Thazaang a petu mipi le a chuahkehnak ram Myanmar cungah lawmhnak bia a chim. Hihi pasalttha, zohchun tlak lungput taktak cu a si.\nAn i tthuatmi a thok in a dongh tiang zoh tikah Tial Thang nih a tei deuh tuk ti cu al awk ttha loin zapi nih fiang tukin hmuh khawh cio a si. Atu le tu a tengh, a khuk he, a kio he, a kuttum he, a ke he voi tamtuk liangluang a tthuat.\nCambodia pa zong a za ngai ve ko nain, a kio, a ke le a kuttum in tlawmpal a tthuatmi lawng si. A tengh zong a teng kho bal lo.\nLung a hmui khunmi cu biakhiaktu dihlak (3) nih “Tial Thang nih a tei ko” tiah bia an khiahmi hi si.\nBiakhiaktu 2 lawng nih a tei tiin, adang 1 nih Cambodia pa nih a tei hei ti sehlaw cu lung a hmui deuh hnga lo. An 3 ning te bakin “Tial Thang nih a tei” an timi hi lung a hmui kho tuk.\nONE Championship ah Chinmi an i tthua bal lo. A mi chuih a pin taktakmi “Limkeng Ke” Tial Thang nih tuzaan ah tuanbia 2 a ttial. ONE Championship ah aa tthuat pinah teinak a hmuh.\nA hmun “Yangon khuapi um Thuwunna Innchung Buan” ah a zohtu Myanmar rammi vialte an i lawmh tuk ah khuari bang an tur. Vanraang tang Chinmi le Myanmar rammi vialte nih kan lawmhpi tuk cio lai tiah kan zumh.\nCongratulations to Tial Thang!\nTial Thang, kum 25 cu a nupi Jennifer Kipte le an fapa 2 he US ram New York state ah an um. Laitlang a khua cu Hakha (Khuathar sang) a si i, a phun cu Zathang a si.\nTunai te ah a thaisung Jennifer Kipte nih “Bawipa ka lawm tuk. Jesuh cu bawipa si.” tiah aa lawmhnak a ttial.\nTial Thang hi Chin paih zong a thiam taktakmi, US ah voi 4 champion a ngahmi si. US ram ah MMA zong aa tthua lengmangmi le teinak a hmu lengmang cangmi a si.


Chin Miphun Dihlak Kan Lung Aa Rual NI cu Teinak Kan Hmuh Ni Asi Ve Te Lai\n“Chin miphun dihlak Kan lung a rual ni cuTeinak kan hmuh ni a si ve te lai”\n1. M.A.H nih CNA/F zei a rel lo mi hna cu Chin miphun zei a kan rel lo tu a si deuh. A ruang cu kan miphun nih a herh ning in CNA/F kan support hna lo ca ah a si ko i , cu nih a fian ter mi cu kan miphun lak ah thangh phawh nak le lungrual nak kan ngei kho tak rih lo ti mi a langh ter ngai ngai. Lung rual nak cu thawn nak or teinak an ti bang , a thawng mi ralkap kan ngeih khawh nak hnga ca ah miphun dawt nak ah kan i thangh a hau cang. AA cu kan i hnilh kar ah khin an phan manh cang. Khuaruah har ding cu a si lem lo, a herh mi cu miphun kong ah kan mit au a cu cang, kan lungrual herh tuk cang.\n2* A poi tuk khun mi cu Chin ram kulh ah Chin mi minput in ramkhel rian a ttuan mi ralkap (CNA/F) lawng kan ngei hna na in a tu tiang ah Chinmi dih lak nih 100/100% in ttanh nak(support) kan pek khawh rih hna lo hi si.(AA cu nai te ah an dir na in an thawng bak kan ti. A ruang kan ruat bal maw? An pu bik nih fiang ngai in a chim cang ko kha . An mipi nih 100% ah 99%nih an tanh hna cu. A mah tu nih Chin mipi dih lak nih CNA/F kan ttanh nak hnga bia a kan cah kha.\n3* Online le social midea ah khazei maw catial thiam ngai le a fim ngai le Ram a daw ngai mi bang a au khuang mi kan tam. Online le social media lawng ah si lo in a tak cawlcangh nak Action aherh. Kan ram le kan miphun kan dawt tak tak ah cun CNA/F hi a thawn khawh nak hnga kan sikaw ning cio in a lang mi action support kan pek hna a hau.(“Action is lauder than speeh”).\n4*Ram chung Ram leng um kan Chin(Lai mi) mizei maw hna cu CNA/F hna hi kan bomh ko tung hna a tu tiang an cawl cangh ve lo ti in a voi vai mi kan tam ngai, ning cang lo in CNA/F kan pa le hruaitu hna a soisel tu hna kan um len. A poi tak tak. A ngai ngai ti ah cun kan Chinmi pi nih CNA/F kan bomh nak hna chaw va hna hi cu chim tham a si lem lo, an khua sak nak ca fang2 khi a si ko.\nKan ram an dawt tuk ca ah a tu tiang ramtang ah an um rih nak a si ko.Cun an hruai tu hna le zong tlang cung hriam tlai hna lak hmanh ah ai fit mi le a ral tha mi lawng te an si dih ko hna, a can si cang maw ti cu an mah nih tha te in an theih ko. Cu ca ah cun vuivai lo te in support pe ko hna uh sih. Zalon nak cu a man in khiah khawh a si lo i, chawva zong in tah chun awk a tha lo. Nun nak le thisen in thlen a hau. Cu ca ah nun nak pek in thisen he Chin mipi zalon nak ral a kan doh piak tu CNA/F hna i an i pek chanh nak cu nang mah le kei mah i kan pek chanh mi chawva tlawmte hna he khin cun tehkhin awk a tha lo.\nCu ca ah CNA/F nih kan Miphun zalon nak ca i ral an doh nak ah hin an tlin lo nak le chanbau nak tampi um ko hmanh seh law a do dal tu le a tthek derh tim tu si lo in le a soisel, thangchiat tu si lo in, hi rian hi kan Chin miphun dih lak liang cung ah khinh cang mi rian a si ti thei bu in kan mah le si khawh ning cio te in thazang a pe kho peng tu si hram ko hna uh sih. Hi a rit tuk mi zalon nak ral pi cu kan Miphun dih lak nih lungrual te in kan doh hna ah cun kan ral hna cu kan chinram vawlei in an tlau dih te ko lai. Lung rual cu teinak, thawn nak asi. Sang Bawi-update\nKhuapi Chungah Kah Lo Ding Nan Ti,,, Khuate Ummi Hi Minung An Si Ve Lo Maw →\n← Donald Trump le President Biden An I Thua Cang Hih


Khah Hlasak Thiam P. Thawng Bawi Nih A Chim Mi Hi Online Caan Hmangtu Nih Nan Theih Hau – Chin World News Evening\nNovember 11, 2020 Salai Van Chin News\nOnline concert le kan lai hlasa: Tu lio cu online lawng in kan cangvai hna ii thil tha tampi um bantuk in…Kan bia hi tawi ko seh. Online concert. Online crusade le Zoom meeting kanti maw cu…. 1. Online concert le Online crusade pa hnih in siseh. Zoom kong cu ka hlat ta rih lai..hehe…Online in interview tuahpah hla sak ter pah zong hehe kha zong um seh…hehehehe…\nA. Online Concert: Tu cu online lawng in kan caangvai kho kan ti bantuk khan tuah cio a si. Ok.. hlasa dir hmun in online concert ah sawmmi zeimawzat cu ka sin ah anra. Video le Audio (Mui le Aw) in tuahhau. Kan bia tawi ko seh..\nVideo camera man le Audio (Aw) lei thiammi nih an tuahto hau tik ah a thiammi kan auh hna le ni hlawh le fimthiamnak man pek nak ah laksawng in kan pek hna. Hlasa ai tamhnak le a caan pekmi a um rih……An hlasak mi ah song track (Music Track) heh tiah an I kawl rih,,,,, an neih lo mi cu an hawi le sin ah hmai kkhap lo in a halmi an um leen… Cheukhat cu music tum zong mi an fial hna tik ah tumman le studio man pek an hau….\nAnmah tikhawhtawk in an I liam le an sak le fialtu sin ah kuat asi.. A dih hnu ah fialtu sin in zei cukha um lem ti loh…Studio le Video tuahtu nih leiba an kan cawh tik ah kan lu kan I kheuh ii….an kan chawn rih lo le an kan chonh in kan chonh than te lai kan ti hna ii “Ka dau tha ten chim hna hen u” an kan ti zong ah…”An theih ko lai ka tin a in aw” …. Lukheih in (“ Inn chung inn leng khi a hei cuam”)timi Tiak Uk hla kan hluanh ko hen cu hehehe…\nB. Online Crusade: Tu lio ah ka thieh tawk.. Gospel Ministry International timi nih an kan fial le laksawng thaten an pek hna caah kai lawm tuk. Thawngtha chimtu zong tha ten an pek hna…tiah ka theih ,, Thawngtha chimtu ka si lo caah.. A dang online crusade tuahmi an tam leng luang ko…..Thawng tha lawng te an kan chimh cah ka upat tuk hna.\n“Khah Pathian riantuan si le Pathian nih thluachuah in pe ko seh” Ti lawng hin cun ka sia rem deuh lo eeeee.. “Khah kan nih cu miphun caah kan tuan mi si le phaisa zong kan nei lo le….Bawipa nih ram le miphun caah in hmang chin ko seh” ti lawng cun I zaat ding kan si ti rua lo ka ti ….hehehe.\nKalvari sungdawng tuah le miphun min put in sungdawng tuah hi a miak tuk ko la ka ti,,,,, A ziin a tlawm le a miak tam dawh si.///.Ka kawipa nih capo a ka chimh mi bia dawh ka ti ko cuh. hehehe/// Biatha lo tuk ka chim sual cun ka ngai thiam uh. Ka nau le ka hawi le hlasak thiam pawl hi lu kheih tertu si lo in …..Ka bia sau lai.. zaa seh law.. Upatnak he. P. Thawng Bawi


Malaysia ahcun nungak tlangval ai duh mi i daw cikcek uh – Hakha Cherry\nMalaysia cu cikhat te kan umnak a si. Ralzam dirhmun in kan umnak a si. Kan thih hlan lo um zungzalnak ding ah ka i tinhnak ram a si le hmun a si lo.\nCikhat te a kumkum in kan lennak Malaysia ahhin nungak tlangval ai duh mi nan um ahcun i daw cikcek. Tar le far dawt bantuk tein i daw uh. Ho hmanh thinlung i fah ter hlah ulaw ho hmanh lungretheihnak le mithli tlaknak i pe hlah uh.\nA ruang cu Malaysia ahhin phungning loin a ummi kan si dih caah ho hmanh ai nuammi kan um lo. Cikhat te park in kan len caan te ah khin kan i nuam i kan tlun lei ahcun tlaihkhih kan tong sual hnga maw? Misual damiah he kan i tong sual hnga maw tiah thinphang le lungrethei in kan um thiamthiam.\nZeitik dah kan inn ah misual damiah an rak luh lai i kan thil ri an ka chuh lai. Kan phaisa an kan chuh lai. Zeitik dah operasi nih an kan luh hnawh lai an kan tlaih lai tiin inn chung kan um hmanh ah hna a ngam kho taktak bal lo. Rian kan tuannak zong operasi an lut sual lai maw kan ti, kan kal kan tlun pah ah palik nih an kan tlai sual lai maw kan ti, damiah he kan i tong sual lai maw kan ti i thinphang dai loin kan um zungzal.\nCu tluk in a harmi ram ah kan um. Kan dirhmun hi zangfak kan si. Cu bantuk kan dirhmun a si lio ahhin nungak tlangval i duh mi hna cu i daw cikcek uh. Tar le far bantuk tein i daw ulaw i daw le rem tein um i zuam zungzal uh.\nMalaysia cu nan theih cio bang ruah lopin tlaihkhih a tong kho kan si i thong ah a tla kho kan si. Sizung zong ah a phan kho kan si. Nulepa um lonak ram ah khua a sami kan si caah na darling nih khan nangmah dah kaw an bochan cu. Na darling nih zeibantuk harnak a ton hmanh ah “ka darling” a um ko tiin an bochan khawh mi si kha i zuam zungzal.\nMalaysia cu ngaihchiatnak le lungretheihnak kan ton tik ahhin mah lawng in tuar a si. Tuar a har khun. Nan harsatnak ah i bawmchan ulaw i tanpi uk. Tlangval nih zan khat hnih ca men ah “kan duh” timi nu sinah biachim i sum. Malaysia ah nuhmei dirhmun hi zeitluk in dah a har timi theih piak.\nNa darling nih khan zeibantuk thil a ton poh ah nangmah an hlam. A lungretheih caan ah thazang petu si law a tlamtlin lo caan ah bawmtu si. A ngaihchiat can hnemtu le mitthli hnawt tu si law harnak a ton can ah bawmtu tha bik si i zuam.\nNa darling kha ruah lo pin suzung a phak sual si zong ah nangmah nih zohkhenh. Tlaihkhih a ton sual zong ah nangmah nih tuanvo lak i zuam.\nVawlei cung khoika ram le hmun poh ah nungak tlangval ai duh mi cu i dawt dih ding a si ko. Sinain Malaysia cu phungning loin kan umnak le har tuk in kan umnak a si caah nungak tlngval ai duh mi cu i daw cikcek uh. A cung lei ka tialmi vialte khi tuah piak khawh i zuam uh. Na lungtlin ahcun rak share ve.Malaysia Chinmi Authawng


Covid Mizaw nih Tuah Hrimhrim Dingmi 8. – KAWLTU NEWS\nCovid Mizaw nih Tuah Hrimhrim Dingmi 8\nMizaw thlopbul ning le si-ai lei fimthiamnak ni khatte hmanh cawn ve tung lo i hei chim ve lengmang zong hi sum a ting pah nain siaherh tuk bia ah fawh. Atu ka tialmi tu hi cu Dr. Aung nih a page ah a chimmi kha a tawifian nakin ka lehmi si.\n1. Din Ei i Hnek : Midam hmanh kan ei kel ning in rawl kan ei lo tik ah kan tha a di, kan lung a mit, zei tuah hmanh kan zuam lo. Cucaah atu lio zawtnak in kan zawt chinchin ahcun ei le din kan i hnek khun awk a si. Kan pum nih zawtnak a doh khawh nakhnga kan pum thawnter hrimhrim a hau. Micheu cu kan kaa nih rawl a hlam lo tiah ei loin kan um i kan pum nih zawtnak a do kho ti lo. Hnar zong i phih, mit zong i chinh i pum chung ah rawl lutter i zuam ding a si. Rawl kel kan ei khawh lo zong ah sup te hna, sanpioh te hna dolh a fawimi kha i hnek le ei ding a si. Mah tik ah kan pum a thawng i oxygen luhchuah zong tha ten rian a tuan kho. Cun ti tampi in din piak lengmang ding a si, ni khat ah 2-3l hrawng. Zunthlum thithlum le thikai zawtnak ngeih lo ahcun datsa zong din piak lengmang ding a si.\n2. Boktakhup Ih : Boktakhup in ih nih hin kan cuap tha a thawnter caah Covid in zawt lecangka caan tam deuh cu boktakhup in um ah a tha bik. Kan celh lo tiah kanmah siarem ning paoh in um awk a si lo.\n3. Thawhcangh Lo in Um : Kan tha a um lo lio a si caah thawhcangh i raltin ding a si, Zunpi zunte hmanh hi zunput i mahte kal nakin ihnak hmun i fintawl ah a tha deuh. Rawl ei zong cu thiamthiam.\n4.Thaw Dawp Lengmang Ding : Thaw dawp hi mah tein tuah lengmang ding a si. Dawp tik ah chuah colh lo in voi 1 voi 2 tiah rel i voi 10 a tlin tiang hrawng, mah hnu ah chuah ding si. Sau nawn dawp tikah cuap nih oxygen then cheunak caan a ngei kho i kan pum caah a tha.\n5. Mitkuh Vuai Tein ih : Kan pum a thawn i zawtnak a doh khawh nakhnga mitkuh vuai ten ih piak ding a si. Hi hi si-ai thatha nak hmanh in a tha deuh. Cucaah tangka dih lo tein zawtnak tei khawhnak ah mitkuh vuai ten ih piak ding a si.\n6. Sibawi he Pehtlaihnak Ngeih : Na zawt lecangka sibawi he pehtlaih khawh i zuam. Nangmah nih na pehtlaih khawh lo tal ah aan pehtlaih piak khotu minung pakhat khat i kawl. Cun nangmah ten na ningcang i cingchiah law sibawi kha theihter. Tahchunhnak oxygen tumkai, na taklinh ning, na thi tumkai ti bantuk kha sibawi theihter khawh i zuam.\n7. A Hlankanh Ralrin Ding : Covid in a zawmi hi 80% cu an zual lo nain 20% cu an zual tawn. Cucaah sichunh hau dirhmun na phanh sual ah sibawi theng a si lo zong ah sichunh a thiammi i kawl cia ah tha. Oximeter, thitahnak, zunthlum tahnak ti bantuk pawl zong. Cun herh sual ah oxygen zong i ralrin cu a sualnak um lo.\n8. Mah le Mah i Zohkhenh : Hi hi mizaw caah a si lo. A dammi mizaw a cawngtu caah a si. Dam le thawn lawng ah mizaw cawngh khawh le bawmhchanh khawh a si caah mitkuh vuai ten ih, eidin thami ei, le thutdir i ralring ve kha mizaw a cawngtu a dammi caah a biapi tuk hringhran.\nCredit : Rev. Peng Thang\n← RIP : Yangon Ah Kan Senior Pastor A Tuanlio Mi Nih Ruah Lo Tuk In A Kan Thih Tak.\nPu Ngun Hu (tleicia) philhlonak ah a chungkhar nih Ks.2,200,000 man Concentrator HBDO ah an hluut. →


Chin Pastor tampi zeiruang ah dah an thi,Timi kong ah bia a chuak cang hi – Lai Lungrawn Post\nChin Pastor tampi zeiruang ah dah an thi,Timi kong ah bia a chuak cang hi\nJuly 5, 2021 July 5, 2021 admin Hmuhning\nCOVID zawtnak a zum lomi le Pathian a zummi caah ttih a nung lo tiphun in a kalpi mi, Pathian rianttuantu lakah an um pah. US thimnak tuah lio ahcun Chinmi lak zongah profet bantuk in Pathian sin in bia ka dong a timi zong an um len fawn. Asinan mithah zong zei ah a rel lomi, ralkap tthalo le ttihnung nih uknak an lak in cun Chin profet pawl an tlau dih. Pathian a zummi caah le a rianttuantu caah COVID zawtnak cu ttih a nung lo ahcun ziah atutan ah Pathian rianttuantu thatha tamtuk an nunnak a liam kun ne hnga.\nTuzan laitlang thawngpang cu,Thawngpang taktak a si ko laimi uar an rak um tuk\nSalai Lairam Thang:SAC ralhrang hi a sau a nguh ti hna lai lo


February 9, 2019 – THLIZIL THAWNGPANG\nZawngtah Ei A That Lonak Hi Rak Rel Hmanh\nZawngtah ei a that lonak kong rak rel Laimi nih kan meh thawngbik ah kan hamn vemi cu Zawngtah hi a si. Zawngtah hi Laimi lawng si loin vawlei cung ram tampi nih an ei\nTuchan nungak cu an make-up a chak tuk i chuahsual a fawite Tu chan cu nan theih cio bang facebook chan a si babtukin facebook ahcun dawh dih kan si cio hna. Camera a thami\nHakha Lamtonnak Dawr Mifir Nih An Boh Tangka Tamlak An Fir\nFebruary 9, 2019 Chokhlei Par Chin\nHakha Lamtonnak dawr mifir nih an boh tangka sing hleihnih an laak ——————————————————————- The Hakha Post Hakha Dawrthar lamtonnak zawn Za Tawng nu dawr cu February 8 zaan ah mifir nih an boh i tangka\nKawlram Nih Indonesia Nga Tlai 23 A Tlaih Hna\nFebruary 9, 2019 Chokhlei Par Myanmar\nIndonesia Ngatlai Myanmar nih an tlaih hna Tanitary ramthen Kohtong myone Myanmar rili chung ah phungning loin nga a tlaitu Indonesia minung 23 cu an nga tlaihnak Sethle he Myanmar cozah nawlngeitu nih an tleih\nMandalay Khuapi Thangchiat Tu A Rannak In Tlai Uh An Ti\nMandalay min a chiatter tuk, a rannak in tlai uh an kan Mandalay ah tihin thil a cangmi cu mipi an thinhung taktak. Mipi nih a rannak in nawlngeitu hna nih tlai uh an ti.\nLemcang Min Maung Kun Lungrethei In A Um Ko\nLemcang Min Maung Kun lungrethei in a um ko Myanmar lemcang minthang a simi Min Maung Kun cu a tu lungrethei taktak in a um lio a si. A ruang a fale pahnih damlonak ruang ah sizung\nMinung Tlaumi Kawlnak\nHmanthlak i kan hmuh mi Kalay peng, Saikhua ah a ummi Pu Phun Za Dal i a fanu a si. 7.2.2019 zan sml 9:00 hrawng ah khan an inn in a chuak i a rak\nZahan Ah Thilri Zeihmanh Chuah Manh Loin Inn A Kang Dih\nZahan ah an in a kang dih Mizoram Aizwl khuapi kiken ah minung umnak inn pakhat cu an thilri zeihmanh chuah manh loin an umnak inn a kang dih. February 8, 2019 zan sml 8:00\nMalaysia Kal Ding Minung 30 An Tlaih Hna\nMalaysia kal ai timmi minung 30 an tleih hna Bangladesh ram Cox’s Bazad in Malaysia ram ah a kal dingmi Rohinya ralzam minung 30 hna cu hriamtlai puaisa kut in kan khamh hna tiah Bangladesh


Justin Bieber Te Nupa Cu HmunKhat Ah Tipil An In Tti – Chin 11 News\nJustin Bieber Te Nupa Cu HmunKhat Ah Tipil An In Tti\nPosted By: Lian Chin August 7, 2020\nJustin Bieber nih cun Instagram ah an nupa in tipil an in nak hmanthlak cu Nili ni ah khan a tar i, an fan pawl nih an lawmh pi tuk hna.\nAn hmanthlak tar mi captian ah hin, Ka nupi Hailey Bieber he hmunkhat i, tipil kan in tti lio hi, ka nunchung ah thilmak pakhat a si tiah a chim. Jesuh khrih kan dawtnak le a caah zumh awk tlak kan si nak cu kan chungkhar le kan hawi le he kan langhter tiah a tial chih.\nJustin Bieber te nupa hi Khrihfa zumhnak ah an hnget tuk i, a hmanthlak tar mi ah hin an nupa in an pastor nih an kut a tlaih hna lio i tichung an um lio hmanthlak zong hmuh khawh a si. An nupa hin Instagram ah Jesuh khrih an i bochan nak kong cu an langhter peng.\nA liam cia niruk hrawng zongah khan, Jesuh khrih hi ka ruahchan mi le ka zumh mi a si tiah a post nolh i, hi a post mi ah hin Jesuh khrih cu ka harsat nak kip le ka buainak chungin a ka chanhchuah tu a si i, ka ruahchan mi cu khrih lawnglawng hi a si tiah a a tial fawn. Hi ti a post mi hi minung ting tampi nih like an pek i comment zong tampi a nei faw.


Ka zoh thla tuk mi ka u fa nu – Hakha Cherry\nKa zoh thla tuk mi ka u fa nu\nKa zoh thla tuk mi ka u fa nu ..Ka fa na lung put le na khua khan ning te hi ka lawm tuk ee.MASK a thitmi an sianginn ah a zuar i a hmuhmi phaisa dihlak CNF/A a hlut hna\nHi bantuk in Miphun le ram dirhkamh ding rian aa fiannak hi Pathian asi. Lawmh um kho tuk. Bawipa nih a hmai lei nun lam ah mit hmuh khawhmi thluachuah siseh mit hmuh khawh lomi thluachuah siseh pe chin lengmang ko seh.Ka dawt tuk mi U Thlum.\nAdang relthan:Keimah hi Political experts ka si lo. Politics kong ka chim tikah keimah pumpak hmuhning te kha a si. Tutan ka ttial dingmi hi 100 ah 100 ka palh kho. Asinain, ka hmuhning kan share ve hna.\nNizan ah khan “Mandate” le “recognition” ka tial. Tutan cu Legal or validate tiah ka von peh tthan lai.\nCRHP nih 2008 phunghrampi an hrawh ko ttung ahcun, ziah ASSK hi President ah an thim ko hnga lo? an ti. 2008 phunghrampi kan hrawh an ti nain NUG cu 2008 phunghrampi ning deng in an kal fawn tung tiah a timi zong an um. Mah issue hi ruah awk ngaite a si. Asinain “Legal“ or “Validated” timi biafang hmang in, zeitindah NUG hi dotla cozah a si khawh lai i, UNO/international communities zong nih dotla Cozah ah an pawm khawh lai? timi view in zoh tthiam a herh.\nZeibantuk pangpar paoh a kung loin an par kho lo. Cucaah, 2008 phunghrampi cu a chiat tuk ko bu ah dotla phunghrampi ah cohlang cangmi a si caah, 2008 phunghrampi ning in NLD nih a tei i, ralkap nih 2008 phunghrampi buar in uknak an lak timi nunter a herh i, CRPH in NUG zong hi 2008 phunghrampi ningin, teinak a hmuhmi, People Mindate a ngeimi an sinak kha pehtlaih ter in, validated thate in a ngeimi Cozah an sinak kha itlaih thiam a biapi tuk lio caan a si.\nRalkap, SAC pawl hi illegal/ Terrorist ah chiah khawhnak ding ahcun, validated a ngeimi 2008 phunghrampi a buarmi, phunghrampi leng i amah duhsalam in a cawlcangmi, hram/ root a ngei lomi pangpar/tapung bantuk an sinak kha langhter khawh a herh.\ncucaah, CRPH nih 2008 phunghrampi cu kan thah an ti tikah, a thi colh tinak siloin, phunghrampi thar an ttial hlan chung, phunghrampi thar ttialmi kha validated/ referendum an tuah khawh hlan chung paoh cu, 2008 phunghrampi hi an hmang lo zong ah legal/dotla cozah an sinak langhternak caahcun 2008 phunghrampi hrihram hi thlah/chah thlu awk a ttha lo. Dotla ah cohlang cangmi 2008 phunghrampi ning in, NUG hi mipi thimmi cozah, a dikmi Cozah kan si, ti kha fekte in itlaih thiam a biapi tuk lio a si.\nCucaah, November election ah mipi nih thimmi Cozah cu, NUG hi an si i, NUG hi legal cozah cu an si timi fekte in itlaih thiam in, ralkap tu hi 2008 phunghrampi leng ah chuah khawh a biapi tuk lio a si. Cutin an tuah khawh ahcun, NUG nih an term chung ah Federal Democracy phunghrampi thar an ttial lai i, referedum an lak khawh hnu ah a dikmi election cu NUG nih an tuah tthan hnga. Mahhi tulio kan politics nih a kal ningding a lam cu a si tiah ka hmuh.Credit-Zasang Cinzah\nKa zoh thla tuk mi ka u fa nu .\nMisual ralkap pawl uniform hruk loin an vaak


Teinak Ni A Naih Chin Lungrualnak Fek Chin Seh Law Party Dihlak Dohlentu Dih Lak Elected MP Dihlak nak Ni A Naih Chin Lungrualnak Fek Chin Seh Law Party Dihlak Dohlentu Dih Lak — Chin Miphun Tlangau\nTeinak Ni A Naih Chin Lungrualnak Fek Chin Seh Law Party Dihlak Dohlentu Dih Lak Elected MP Dihlak nak Ni A Naih Chin Lungrualnak Fek Chin Seh Law Party Dihlak Dohlentu Dih Lak\nAugust 6, 2021 Salai Ephraim MYANMAR 0\nKan pu le pawl nih mahte khuakhan lairel khawhnak pine pawl fonh in Federal democracy ramkomh dirh ding in Kachin, Shan, Kawl le tiah Panglong ah biakamnak an rak tuah.Independence kan ngah ni thawkin nihin ni tiang biakam ningin federal democracy ram dirh lo in Kawl miphun nih စစ္ဘုရင္အုပ္ခ်ဳပ္ေရး ralkap siangpahrang pennak thar tu an ser. Kawl mipi nih cu hlan ramri lei miphundang pawl cungah zeitluk indah an rak sual ti mi an thei duh lo. An ralkap pawl သူရဲေကာင္းဘြဲ႕ a phunphun he a conglawmh. Ram a daw ngaimk Kawl ralkap ah an rel, tu ceo ah ralkap siangpahrang pennak thar pei an dirh hi timi an hmuh tik ah an lau tuk.\nLampi ah mahte kal chukcho mi, inchung ah apa taang ah abenh mi, miharsa bawmchantu hna a hrem a kap tu ralkap chiakha pawl cu zei bantuk သူရဲေကာင္းဘြဲ႕ dah kan pek cang lai.Kawl miphun tel lo hriamtlai phu pawl nih 1976 kum ah National Democratic Front dirh in hmunlhat ah an doh. Kawl ram ah democracy a dir khawh ding cun ralkap anaashin hloh cikcek i လူမ်ိဳးႀကီးဝါဒီ an um lo hnu lawng ah asi kho lai tiah an zumh. EAO nih Mahte khuakhan lairel nak a ngei mi pine pawl cung ah chirchanh in federal democracy ramkomh pi kan dirh lai ti asi cang. Cu ramkomh dirh nak ding constitution 2nd draft le pine pawl nih anmah pine cio i constitution draft an ngeih viar cang. LKawl region pawl zong khi hmai lei ah cun pine ah hlen dih asi lai i pine constitution le ralkap phu zong ngeihcio seh ti in saduh an rak thah pi lengmang an lung a rak pem cio hna lo.\n1988 sandahpiahnak a chuah tik ah Kawl mipi zong nih ralkap anaashin hlonh i democracy ram dirh ding an rak au pi ve. Kawl siangakchia thawngring lo an rak chuak region kip i Kawl miphun dirhkamtu ralkap ah dir an duh lo.ABSDF tiang lawng an dirh.2021 ralkap anaa a cuh hnu zongah mipi nih democracy dirh ding tiang lawng an au hmasa. Ahnu deuh ah cun federal democracy ramkomh dirh ding tiah an rak thlen than. Thalo lak in Kawl ralkap nih cun a vun phawmh tikah atu tan cu region kip ah hriamtlaih phu dirh cio ahau cang tiah anlung a vun pem ah NUG avun dir i amah nih raltha ngai in a dirkamh tik ah people defence force(PDF) tiang a dirh khawh. Caan saupi EAO pawl i saduhthah nak a tlamtling thluahmah i a caan acut tikah hmunkhat te in kan tuan ti kho cang lai tiah an hna beisei. Cucaah phaktawk PDF bawmh cio in an dirkamh hna.\nKum (70) hlei dohlennak kan tuah nak ah kha hlan cu pine pawl lawng hriamtlai phu kan rak ngei i 1988 ah khan people revolution a chuah khawh nak ding kan pehtonh kho lo. Mipi nih Kawl ram nainganyi amikmak an thei lo. 2021 cu boruak avun dang ngai, region kip zong ah PDF a vundir khawh caah people revolution lampi taktak ah kan phak pi khawh cang. Hi people revolution nih teinak thantar kan thlai khawh cang lai tiah ka zumh.Teinak ni a naih chin, lungrualnak fek chin seh law. Party dihlak, dohlentu dihlak, elected MP dihlak, CDM dihlak, CSO dihlak, biaknak dihlak…mipi kan zate in kutzatial tlaih bu in i thawh cio u si. Ralhrang anaashin pennak hrawk cikcek cang hna u si.Tei nak kan co hrim lai.\nCakilh:Hi cabia hi Catialtu Pu Thang Yen siannak in thlahmi a si.\nTeinak Ni A Naih Chin Lungrualnak Fek Chin Seh Law Party Dihlak Dohlentu Dih Lak\nUN Nih Kawlram Mipi Tirawl Bawmh Ding Kan Ngei Ti Loh Tiah Thanhnak A Tuah Cang Ai


Tu Lio Mirang Tthang Cuahmah Lio Mi Pawl An Sual Khawh Ning Hi Zoh Ve Tuah. – Bawipa Tlang\nTu kan chan hi cu zei chan bik dah a si ti awk a tha lo, thil ai thleng a fawi thil sining zong khua ruah har in ai dang cang. Kum 15/16 nih nungak tlangval ngei in nau an pawi, kum 16/17 pawl nih mi an thah hna. Tthang lio cuahmah mi pawl hi tha tein an than lo ahcun Vawlei cung cu tih nung a si te ko lai.\nHi ka Video i kan hmuh khawh mi cu, Tlangval deuh rih lo mi Teenagers pa pawl cu an hawi le rual he cycle i cit in dawr chung ah an va lut. Supermarket dawr chung ahcun cycle he luh a ngah lo tikah, dawr tian tuan tu pawl le upa pawl nih chuah ter an timh hna. Mah an timh hna ahcun upa pawl tihzahnak ngeih bak lo in upa pa pakhat cu an thongh i pitar nu pakhat tengh an timh. Mah an tuah mi thil cu an mah tein an record i internet ah an thlah.\nMah bantuk in hin an than beh a si ahcun hmai lei caan ah thil chia tam pi an tong te lai ti cu a fiang ko, Mah a rel mi hi mino kan si ah nule pa kan si ah, i chimhrin in le mah le mah thazaang i pek in than tha tu in than khawh i zuam cio ko hna uh sih.Thil tha tuah hi zeitik hmanh ah a sung bal lo ti hi biatak tein i fiang hna usih law, zaang en nak hi cu kal tak ko hna uhsih.


Breaking News: Tuzing Falam inn kanghnak ah a kal ve mi pakhat telh, minung pathum sin in COVID-19 zawtnak hmuh – The Cherry Par\n2021 January 12 zing suimilaam 3:00 le 4:00 karlak i Falam khuapi, khuachung lam aa tonnak hmun i inn kanghnak ah a kal i rian a tuan ve mi pa pakhat le minung pahnih dihlak fonh minung pathum sin in COVID-19 zawtnak hmuh a si tiah kan theih.\nHi kong he pehtlai in rian ngei pakhat nih, “Atu zawtnak hmuh thar mi hi an dihlak ah minung pathum an si. An pathum ning in Falam i Tonzaang pa zawtnak hmuh mi pa he Falam Golf (kouh-ti) kun honnak ah Glof an tu ti hna. Zawtnak hmuh mi he Glof an tuk ti hna ca ah amah he aa naihniam mi poh zawtnak kan chek hna i atu minung pathum sin in zawtnak kan hmuh hi a si. An pathum ning in Falam khuachung ah a ummi an si,” tiah a chim. Chin Ramkulh chung COVID-19 zawtnak a chuah ka 2020 March 23 in nihin tiang ah zawtnak ngei minung 339 an si cang i chung ah minung pathum nunnak liam.\nAn pathum chung ah pakhat hi Falam Sipin Zung Lutlai pakhat aa tel. Zawtnak hmuh mi minung pathum hna chung ah pakhat hi tuzing inn kanghnak hmun ah a kal ve i rian zong tlawmpal a tuanpi ve hna. Cun, atu hi Sipin zung riantuan zong an dihlak in zawtnak an chek lio hna tiah kan theih.\n← Falam Khuapi Inn Kangh Ruangah Pastor Mang Hlei Zing Le Mi Rah Zing Nih An Kan Liam Tak\nBreaking News: Idaho Internet Nih Facebook le Twitter A Block Ve Cang Hna →


Dr. Rual Uk nih pumpak in cun CNA/F bawmh khawh asi nain Khrihfabu nih bawmh cu palh taktak asi tiah a ti. – Hakha Cherry\nBIAHALNAK (4)CNA/F CAAH KHRIHFABU TANGKA KAN BAWMH MI HI KAN I PALH BAK KO MAW? A tawinak in kan leh lai. NO! palh hrimhrim hlah tiah ka RUAH. .\n1. CNA/F cu Party Ramkhel (State) ansi lo i, Dothleng Ramkhel (REVOLUTIONARY) ansi tihi kan i fiang a herh. Zalonnak, tlukrualnak, diknak caah dothlennak a tuahmi an si. Party politiic le Revolutionary movement kong hi mipi nih thledan kan thiam khawh a herh.\n2. Dr. Rual Uk nih pumpak in cun CNA/F bawmh khawh asi nain Khrihfabu nih bawmh cu palh taktak asi tiah a ti. A ngaingai ahcun Pumpak (Zumtu) hi Khrihfabu cu kan rak si deuh (1Cor 12:27). Khrihfabu (Church) le pumpak zumtu (Believers) hi thleidan awk a tha lo mi asi. Pumpak (Zumtu) nih CNA bawmh khawh asi ko ahcun Khrihfabu (Church) zong nih bawmh khawh lo nak a um hlei lo. Khrihfabu nih Dothlennak ramkhel kongah tangka bawmh khawh asi lo ahcun Pumpak (Zumtu Khrihfa) zong nih bawmh khawh ding asi hlei lo. Seperation of Chruch and State nih Dothlennak (Revolutionary movement) khi a sawh duh mi asi lo.\n3. Khrihfabu kan riantuan mi cu hmuh khawh mi ram caah siloin hmuh khawh lo mi Thlarau ram asi tiah ati. A hman. A ngainngai ahcun, hmuh khawh lo mi Khrih Pum (The body of Christ) kha hmuh khawhmi KHRIHFABU (CHURCH) in aa langh mi asi (Eph 1:23). Hmuh khawh lo mi Pathian pennak kha hmuh khawhmi Thiltha tuahnak (Mi sifak bawmh, Rawl țammi rawl pek, ralhrang nih a thahmi chungkhar bawnhchanh, miphun zalonnak le diknak caah a tuan mi Dothlengtu pawl bawmh chanh. .etc) in tlinter ding khi asi.\n4.Religion and The Founding of Ametican Republic cauk chungah Khrihfabu le Dothlengnak kong tampi rel awk a um. American dothlengnak caah Khrihfabu nih chawva in an rak bawmh hna. Dothlengnak caah Khrihfabu nih chawva in kan bawmh mi hi Pathian hmai ah a dik mi fo tla asiko tiah an rak fehter. Cun vawlei tuanbia dang French Revolution kan zoh tik zongah Khrihfabu nih dothlennak (Revolutionary movement) ah chawva in an bawmh hna kong tampi kan hmuh khawh. Bible cahlun chung kong cu kan chim ti lai lo.\n5. CNA khi meithal put in lai a nawngmi phu ansi tiah ruat lo in Zalonnak, diknak le tlukrualnak tuahtu le Thilțha tuahtu PHU pakhat an si tiah zoh piak thiam ahcun Khrihfabu nih CNA bawmh khawh lo nak a um lo.\nA cunglei hi keimah pumpak ruahnak asi. A palh BAK, a PALH BAK LO tiah ka chim lo. BAK biafang hman ka duh lo. Khrihfabu nih CNA hi bawmh khawh asi ko. A palh lo tiah ka RUAH.Credit-Israel R.Thang\nYangon ah nifatin kai chawk, cawlcanghnak a um ti lo caah lampi ah palek le ralkap hmuh awk an har ngai cang.


CNLD Cu A Can Cu Rihlo A Titu Pawl Kawl Miphun Thazang A Petu Nan Si : Pu No Than Kap – Onlinenungak\nCNLD Cu A Can Cu Rihlo A Titu Pawl Kawl Miphun Thazang A Petu Nan Si : Pu No Than Kap\nCNLD Chairman pakhat Pu No Than Kap cu bia tampi hal a si i an biahal mi a lehmi hna lak i a biapi mi bia cheukhat hna tarlangh a si, biahal nak cu langhter loin a lehnak hna lawng langhter a si. Pu No Than Kap nih “Central ah NLD nih teinak hmu in Chinram ah CNLD nih teinak hmu ko seh law CPP chan liao bantuk in pakpa lawng kan si sual hngamaw an timi cu a hman lo. Pine i pahnih lawng an zoh i CPP nih Central ah Pu Khuang Ling , Pu Con Keng le Pu Zung Hlei Thang hmangin thil tampi an ttuanmi a um. CPP a rak cak ruangah tu i Surbung Airport zong hi a um khawhnak a si. a rak suahnak a si. Bia khiah cia micu tu NLD cozah nih a van pehzulh mi a si i lomh a um ngai ngai.\n“A sinan,CPP chan liao ah biatak tein president siseh hlutdaw ah siseh Surbung kongkau hi rak chimpi hna hlah selaw Surbung Airport cu a muj kan hmuh khawh hmanh ka zum lo. Lungpi i cinthlak siangin zong CPP kutchuak mi ah telhchih khawh a si. Culawng silo in Pu Khuang Li amah pakhat lawng i chimchuah mi tampi a um. Zongte khua ah taih-ne sizung an rak ngah i tu ah chuakthuan siangin tiang an ngah phah. Cu lawng lo in Pu Con Kheng zongnih tampi chimchuah mi a rak nei.\n“Amyota hlutdaw le pituh hlutdaw ah CNLD nih thim a si ahcun Pu Nhgepi le Pu Hrang Kian Lo an si lai. An pahnih in pithongsuh hlutdaw an kal a si ahcun a tlangpi in riattuan ding lianpi pahnih an nei. Cu cu 2008 phunghram pi remhtu lakah an i tel ve lai i president thimnak zongah an i tel ve lai. Cupin ah mipi tthancho nak hrang ttuantu ah an i tel kho. Hi hrangah CNLD nih Chin ramkulh ah palai 21 nih kan i zuam i Sagaing le Magwe in 7,a dihlak 28 kan nei. Cu vialte cu mipi nih thimtlin mi pithongsuh hlutdaw ah bia tampi an chim lai.\n“Khatlei ah Chin NLD pawl nih cuban tuk cu an chim kho ve lo maw tiah biahal nak a um. An chimh khawh ve,an chimkhawh ve ko nan, NLD central i duhning in a kal a hau, Cutik ah Chin Party CNLD hmuar a fak lo tinak a si. 2008 phung hrampi remhtu ding minung 45 an thimmi zongah NLD in MP 18 an i tel nan, Chin NLD MP pakhat hmanh an i tel kho lo. CNLD kan tlin a si ahcun kan i tel kho hrim hrim lai. Myone party ZCD hmanh in 4 lai bak an i tel kho. Party dang kuttang i rianttuan si loin mahle party a si tikah covo a sang ,covo a dangten a um.\n“Chin mipi hrangah CNLD a thabik kan tinak chan cu USDP le NLD nih Chin miphun hrang i an tumtahmi nakin CNLD nih Chin miphun hrang a tumtahmi a tthat deuh tuk ruangah a si. NLD le USDP zong kawl miphun hrangah an tha,cuban tukin Chin party zong Chin miphun hrangah a tha khun,a tha hleice kan tinak a si. CNLD nih teinak co sehlaw hlan liao bantuk in kan neihmi pupa vulei ram cu tlangcung mi party dang he kan ttang tti lai i kan tuahkhawh hrim lai ti ka zumh.\n“Daw Aung San Suh Kyi hi um hlah sehlaw Chin mipi cheukhat in NLD an tan ka zum lo. Zeica tiah Suh Kyi cu za ah za in pathian tlukah an ruat i an zumh. A mah me kan pe fawn midang pi an chuak fawn titu zong an um. Suh Kyi cu a hme ngan thlu loin an zumh dih. CNLD can a cu rihlo titu pawl cu Kawl nih hong kan uk rih ko hna seh kawl pawl hi thazang pe rih ko hna u sih ti tu a si.\n“Chin party ahcun eihmuar nak hrim a um lai lo tiah mipi kan kamh ngam hna. Chin party CNLD cu Chin mipi hrambunh mi a si ruangah zeitik hmanah a ziam kho lai lo Kawl bawi pawl le Naypidaw ai bochan mi kan si lo Pathian ai bochan mi kan si.\nMindat Pawl An Lungput Le An Ralthatnak Hi Uar An Um Bak, Hi Bantuk Ralthatnak Hi Kan Chin Dihlak Nih Kan Herh\nChin miphun sin ah hrambunh in dirhmi Party (8)Zo Party Lawng Ralkap Sermi UEC Ah A Kai Lai


Nu nih an uar tuk mi nih a dongnak ding caah Trump kong a chim; Democrat le Media ceilak in a phomh hna\nTrump Advisors lak ah a ttuan sau cem mi Kellyanne Conway nih President Trump rian ttuan ning le US le mipi le ram a dawt ning kong ah ceilak in a thangthat.\n“President a si hlan ah Business a rak ttuannak a zong nu tampi rian a rak ser piak tawn hna. Nu pawl hmai lei ah kar kan hlan lengmang khawhnak ding caah lam kau pi akan ser piak tu a si\nMah Chinpage ah ni fatin US thawngpang 4/5 ka ttial peng caah, US thawngpang rel na duh a cun mah Chinpage hi like/follow vun tuah law, ni fatin US thawngpang 4/5 na rel khawh peng lai tinak a si.\nTrump team cu mi tampi nih an kan soisel lio ah zong si seh US mipi caah rian tamtuk million leng kan ser piak hna. Mipi sin ah ka chim duh mi cu bia kan thei mi poah hi a dik dih tinak a si lo. Kan hmuh tam mi le kan thei tam mi poah hi kan zum ding a si lo.\nKan mah pumpak lungthin hi kan zum ngam ding a si. America Ideal dik le hman mi kha kan nung pi awk a si. US ram chungah buainak ser le thil hrawh nak in cun, US ram caah thil tha tuah i tim deuh hna u sih.\nDonald Trump hi a si ning bantuk in a lang peng mi a si. Lih le thil thup a ngei thiam lo mi minung a si. Mi lungput tha, Amah bantuk President ngei tthan ding mi hi US mipi nih kan her.\nDemocrat le Media pawl nih bia dik lo le hman lo mi kha fakpi in an chim/phuang zong ah President dik a si ning nan hmuh peng kha. America mipi nih kan ram, kan chungkhar, kan fa le caah President tha hi kan vote ding a si.\nTrump adviser ah a tuan sau cem bik a si. chungkhar lei ah a fa le a zoh kheng duh caah Trump Team cu August thla dawng ah a chuah tak cang lai. US nu tampi nih an thei cia bantuk in, fa le zohkhen that lo ruangah US ram chungah buainak kan tawn mi pawl hna hi philh ding a si lo. Cu caah cungkhar hi hmasa bik a si caah mah bantuk thawngthannak ka tuah mi hi nan ka thei thiam piak lai tiah, arak chim cang mi kha si. Credit-RTK\nBe the first to comment on "Nu nih an uar tuk mi nih a dongnak ding caah Trump kong a chim; Democrat le Media ceilak in a phomh hna"


𝐀𝐮𝐬𝐭𝐫𝐚𝐥𝐢𝐚 – 𝐌𝐲𝐚𝐧𝐦𝐚𝐫 𝐑𝐞𝐥𝐚𝐭𝐢𝐨𝐧𝐬 𝐭𝐡𝐫𝐨𝐮𝐠𝐡 𝐑𝐂𝐄𝐏 𝐀𝐠𝐫𝐞𝐞𝐦𝐞𝐧𝐭 [𝐑𝐂𝐄𝐏 𝐇𝐧𝐚𝐭𝐥𝐚𝐤𝐧𝐚𝐤 𝐭𝐡𝐚𝐰𝐧𝐠 𝐢𝐧 𝐀𝐮𝐬𝐭𝐫𝐚𝐥𝐢𝐚 𝐥𝐞 𝐊𝐚𝐰𝐥𝐫𝐚𝐦 𝐩𝐞𝐢𝐡𝐭𝐥𝐞𝐢𝐡𝐧𝐚𝐤 𝐥𝐞 𝐡𝐦𝐚𝐢𝐥𝐞𝐢 𝐜𝐮𝐚𝐧𝐡𝐧𝐚𝐤 – Onlinenungak\n𝐀𝐮𝐬𝐭𝐫𝐚𝐥𝐢𝐚 – 𝐌𝐲𝐚𝐧𝐦𝐚𝐫 𝐑𝐞𝐥𝐚𝐭𝐢𝐨𝐧𝐬 𝐭𝐡𝐫𝐨𝐮𝐠𝐡 𝐑𝐂𝐄𝐏 𝐀𝐠𝐫𝐞𝐞𝐦𝐞𝐧𝐭 [𝐑𝐂𝐄𝐏 𝐇𝐧𝐚𝐭𝐥𝐚𝐤𝐧𝐚𝐤 𝐭𝐡𝐚𝐰𝐧𝐠 𝐢𝐧 𝐀𝐮𝐬𝐭𝐫𝐚𝐥𝐢𝐚 𝐥𝐞 𝐊𝐚𝐰𝐥𝐫𝐚𝐦 𝐩𝐞𝐢𝐡𝐭𝐥𝐞𝐢𝐡𝐧𝐚𝐤 𝐥𝐞 𝐡𝐦𝐚𝐢𝐥𝐞𝐢 𝐜𝐮𝐚𝐧𝐡𝐧𝐚𝐤\n𝐀𝐮𝐬𝐭𝐫𝐚𝐥𝐢𝐚 – 𝐌𝐲𝐚𝐧𝐦𝐚𝐫 𝐑𝐞𝐥𝐚𝐭𝐢𝐨𝐧𝐬 𝐭𝐡𝐫𝐨𝐮𝐠𝐡 𝐑𝐂𝐄𝐏 𝐀𝐠𝐫𝐞𝐞𝐦𝐞𝐧𝐭 [𝐑𝐂𝐄𝐏 𝐇𝐧𝐚𝐭𝐥𝐚𝐤𝐧𝐚𝐤 𝐭𝐡𝐚𝐰𝐧𝐠 𝐢𝐧 𝐀𝐮𝐬𝐭𝐫𝐚𝐥𝐢𝐚 𝐥𝐞 𝐊𝐚𝐰𝐥𝐫𝐚𝐦 𝐩𝐞𝐢𝐡𝐭𝐥𝐞𝐢𝐡𝐧𝐚𝐤 𝐥𝐞 𝐡𝐦𝐚𝐢𝐥𝐞𝐢 𝐜𝐮𝐚𝐧𝐡𝐧𝐚𝐤] Background – Tuanbia hram zohnak\nAsian le Asia Pacific um mi ai neih niam mi kan si nain kan i peihtleih ning hna a tha deuh lo caah fak deuh in rian kan tuantti a hau ti mi ruahnak hi a chuak. Indonesia ram Bali khua ah 19 November 2011 avoikhat nak bik ceihkhannak an rak ngei. Asinain, a ruang tampi ruangah kum 8 hnu lawng ah ram 15 nih min an thut khawh. RCEP ti mi cu Regional Comprehensive Economic Partnership ti a si ASEAN ram dih lak pin ah Australia, China, India, Japan, Korea le New Zealand hna an si. Free Trade Agreement kan ti cun Kan palh lai lo. India cu min thutnak ding ah harnak tete kan ngei rih tiah an ti caah India tu cu min a thu rih lo. Nain, RCEP Ministerial Committee nih cun nai ready tik paoh na rak i tal kho ko tiah lam an on piak. Abik in ASEAN ram 10 hna le Asia pacific chungah economic a thawng mi hna ram he free tein chawleh thalnak tuahnak ding hi a si ko.\nRCEP market hi vawilei cungah a lian bik a si: • GDP 26.3 trillion a si. • Population -2.3 billion an si. • Australia ram nih mah RECP ram hna he kum khat ah Trade a tuah mi hi ($532.6 billion) a si. Mah hi 2019 data ka lak mi a si.\n2. Australia nih high tech in hman mi telecommunications, professional services le financial services pawl kha mah ram 15 chungah an lut cang lai. 3. Customs procedure, quarantine le technical\nstandards pawl an machanisms pawl hna kha tha tein an siam remh cang lai. 4. Kawlram in business a tuah mi nih fawi ngai in Australia ah investment an rak tuah kho cang lai. Australia ram mi nih kawlram ah investment an luanter deuh cang lai. 5. E-commerce pawl peihtleihnak kha rianrang deuh in a kal khawhnak ah an ser chuah than lai. 6. IP (Intellectual Property) kha mah ram 15\nnih an kilveng cio lai. A ho business tuah mi ca paoh ah an him deuh ving cang lai. 7. Rules of origin ti mi hnatlaknak an ngeih lai ca’h Australia businesses pawl le company pawl zong hnathiang deuh le lungnuam deuh in ASEAN market ah an luh kho cang lai.\nAcunglei ka langhter mi hna hi Kawlram nih direct bak in miaknak ai hmuh pi chih ding mi an si ve. Kan nih Chin miphun zong kan i timh tuah cia ve a hau ve cang.\nAtu zong ASEAN ram cheukhat nih min an thut cang. Kawlram zong 2021 ah ai ready rih lo hmanh ah 2022 tal ahcun ai ready hrim lai. Kawlram ah Australia bank lian mi pawl nih financial services zong an rak luh pi cang lai. RCEP hnatlaknak kha kawlram nih a feh ter bak in kan Chin miphun zong mah hnatlaknak nih a chuah pi ding mi miaknak pawl hi kan i lak thiam le kan i tal tum thiam a biapi bak ve lai.\nKan mah Chin context hoih tein chim ahcun ASEAN ram cheukhat hna nih cun US, EU le Australia tiang in an anthur, hmathak, ratuai le banhlahnah tiang in export an tuah. Mah nih khin rian tampi a ser piak hna. Mah pawl khi lam ram chuak an si ve. Mah pawl khi quality tha deuh in kan tuah khawh ve ding ah kan Chin miphun pawl zong bia tak tein a tu tein kan in timh ahcun 2021 pin lei ahcun lam a kau ngaingai kho mi a si. Sang Hre\nR2P kong fiangternak… UN Security council nih Chapter 7, Article 42 ning in ram pakhat khat ah ralkap a thlah tik ah…Ruahchannak le Tuah a herhmi pawl, Pa 10\nTulio rambuai lio ah hin Aungla a phomhthan ding a sitik ah hin a caah a har ngaiding a si.


Coronavirus ruangah Kawlram mipi nih an thei duh ngai mi Officer khar/Homestay, Mask, Mei man, Internet man, kongah Aung Sann Suu Kyi nih theiterhnak a tuah\nKawlram zong Coronavirus nih a luhnawh ve cang caah ralrin tein um a her cang i, cozah lei nih thil sining le rian ttuantu le mipi caah rian an ttuan ding mi vialte kha theiterh a her cang caah Daw Aung Sann Suu Kyi nih Coronavirus kongah kawlram mipi thei ding mi cu a phuan cang\nNi 5 zanlei suimilam 6 hrawngah khan State Councellor Daw Aung San Suu Kyi nih a facebook profile-ah bia pakhat, mipi caah thatuk mi a post i cu han cu:\nOffice khar/ Home Stay cungin mipi rian ttuan mi ei le ding kong ah zeitin si lai ti a si i. Aung Sann Suu Kyi nih a chim ning ah cun, “Cozah tangka le Covid Central Committe fund in a tha khawh ning in rian ttuan a si lai. Hnumkhat, State khat caah lawng si loin kawlram mipi vialte caah tawrel a si lai. Covid Central Fund caah donation a pek khawh mi hna cu pek ding in zaangfah nawl nan si tiin a chim\nMask kong ah Aung Sann Suu Kyi nih a chim mi cu “Mask hi May thlachungah phawt ding mi 6500000 (lacs 65) Health & Sport Ministry-nih a ngei. a dang hi order lio a si. Mei man kongah, Mah Mei man kongah Aung sann Suu Kyi nih a chim ning ah cun “Mei man hi tlawmpe in mipi nih an peknak ding caah tawrel lio a si tiin a chim\nInternet Bill kongah ; Mah Internet man kongah Aung sann Suu Kyi nih a chim ning ah cun “Telephone operator hna cu aman a tthum/hniam cang” tiin a chim. Cun facebook hi naite lawng ah a rak hman caah typing lei ah harnak tampi a ngei i, cun mipi he thatein bia ruahkhawhnak a ngei caah lawmbia tampi a chim chap\nSource: State Councellor Daw Aung San Suu Kyi, facebook\nBe the first to comment on "Coronavirus ruangah Kawlram mipi nih an thei duh ngai mi Officer khar/Homestay, Mask, Mei man, Internet man, kongah Aung Sann Suu Kyi nih theiterhnak a tuah"


Mah Thawngpang Theih Cu Australia Kal Aittim Mi Laimi Kan Caah Cun Lungrawk Ngai A Si - News and Media\nMah Thawngpang Theih Cu Australia Kal Aittim Mi Laimi Kan Caah Cun Lungrawk Ngai A Si\nMay 17, 2022 admin MYANMAR 0\nNai ten ah ralzam laknak kong ah Australia ram khualipi – Canberra ah meeting an tuah. Cozah nih auh mi a si. Cu ahcun Afghanistan miphun pawl kha 2022 in 2026 tiang kum khat 16,500 leng mang kan lak hna lai tiah Agencies pawl cu an chimh hna. Kawlram miphun a kan zangfah mi pawl nih ziah Kawlram miphun teh nan la ve hna lai lo maw? Hi tluk an ram buai le um awk tha loin an zam lio ah tiah Cozah riantuan tu cu dawtnak le zangfahnak ngei ngai in biahalnak an tuah hna.\nDepartment aiawhtu nih kan mah nih kan tuah mi a si lo. Atu lio Cozah lutlai hna nih an tuah mi a si. Zei hmanh tuah khawh mi kan mah nih cun kan ngei lo ee tiah deng ko in an leh hna. Kawlram mi ralzam laknak kong pakhat hmanh a kan ceih pi mi a um lo tiah an rak leh hna. Meeting a kai mi chungah a khua ruah har mi an tlawm lo tiah an kan chimh.Tuak ve hmanh uh! Crd: Sang Hre\nRel chap: Laitlang Kan Rak Um Cio Lio Ahcun Kum 4/5 Chungah Phaisa 5000 Hmanh A Nei Kho Lomi Nungak Tlangval Kan Tam Laitlang kan rak um cio lio hna ahcun kum 4/5 chungah phaisa 5000 te hmanh a nei kho lomi nungak tlangval kan rak tor hna. Ramrum le ramthang cho kan van phak hnu ahcun dollar ngah peng a van si tik ah kan thinlung put cu van a tawng cang.\nKan biachim le kan thiltuah mi cheukhat zong a tumtum le a tlangtlang lawngte an si ko hna. Mah lio can ahhin hnulei kan tuanbia kha van zoh tthan lengmang an hau tawn. Mah lo ahcun pial taktak in kan pialsual lai phang a um. Khrihfa nunzia le cawnpiaknak le zulh ding pawl le a dang tete zong hi kan dollar ngahmi he zohchih le cuaithlai tti lengmang a hau fawn lai. Pathian nih a kan cawisan ning kong le bang cu zeitik hmanh ah kan philh lo a hau.\nDollar tlawmpal te van neih i micung i nawlneih duh tuknak lungthin kan neihmi zong remh pah kan hau cang lai. Bawi Jesuh vailam tuk hi kan i porhlawtnak si ko seh. Crd: Van Tum. Crd – AC\nCNA/F Kan Pa Le Hi Thanchiat Le Soisel Caan A Si Ti Lo\nLaitlang Kan Rak Um Cio Lio Ahcun Kum 4/5 Chungah Phaisa 5000 Hmanh A Nei Kho Lomi Nungak Tlangval Kan Tam


Apoi Taktak Si Aw : Mifir nih Salai Yaw Kee A Inn An Baoh, A Computer le Phaisa An Fir Piak – Buanchukcho\nMyanmar Idol Season 4 hlasak zuamnak in Chin miphun mi a cawisang tu, Chin miphun nih kan i zohthla ngai mi Salai Yaw Kee cu mizei ti theih lomi nih a inn an baoh piak, a thilri, computer le Phaisa an fir piak tiah kan thieh.\n“Mizei Mifir ko nihdah ka inn hi na baoh i ka phaisa, thilri le Computer na fir, nangmah mifir nak in a sifak deuh mi pei ka si ko cu. Na ka fir piak mi, ka phaisa, ka computer pawl cu nan duh ning paoh khan rak hmang ko kun” tiah a thin hunnak a langhter.\nSalai Yaw Kee cu, Mindat ralzam caah a si khawh chung in a cawlcang mi asi, a ngeihchiah chawva in heh tiah Mindat ralzam, ramlak ah lungre thei le vansang in a um mi pawl a bawmh hna, cu lawng si loin a mah pumpak hrim nih bomhnak lam a kawl piak hna. A mah zong Mindat khuapi dihlak zaam a si mi ruang ah ramlak ah a zam ve i ralzam dirhmun in harsatnak tampi a tuar ve mi asi.\nRampi buai lio, Mindat mipi dihlak ti awk in harsatnak faktuk an ton lio ah, hlasakthiam Yaw Kee zong a phaisa le thilri, computer zong an hun fir piak cu a ngeih a chia ngai ngai ve.


Tikir Ram Ah Um Mi Tikir Dam Khi Pu Henry Van Thio LawngTe Nih A Ser Siam Mi Si Tiah Nan Ruah Ah Cun Rak Rel Uh – The Chinlung Post\nMitam deuh nih cun Damkir khua le ram tham cu Henry Van Thio lawng te si an ti Ka hin Pu Ramkhar aniha ttial mi hi rak rel. Pu Ram Khar: Tikir Dam Ai Thokning. Tikir Dam hi thenkhat ruahnak ah cun Vice President Pu Henry Van Thio rian a tuan hnu lawng in tuanchuahmi ah kan ruah. A rak I thok ning tak cu mah ti hin a si. 1998 Kum lio hin Tikir khua pawngah a ummi “Tikir Kual“ timi hmun hi hmunhma rem, hmuntha, hmundawh a si caah hi lio ah Pah Wa Tah (Ohkathah) a rak tuanmi ralbawi Bohmuci Tan Aung nih a ke bak in ni 4 la kal in a rak zoh hmasa ti a si. Hi lioah hin Motor lam zong a um rih lo. Cu hnuah amah a chawngtu, Pa Wa Tah (Ohkathah) a si vemi Bohmuci Tan Win nih a rak zoh i Tikir Kual (Tikir dam tuahnak hmun) hi ka hmuhmi hmunhma vialte ah hmunhma dawh, hmunhma tha bik a si tiah a rak chim ta ti a si.\nHi lio ah hin Tikir hi Thantlang peng chungah pehtlaihnak lam le sul leiah a rak chiat lio bik caan a si. Cozah lei zong nih hnu rak chit mi khua a si . A ruang cu pehtlaihnak a chiat tuk caah a si. Tikir Dam tuah khawhnak dingah cun hawi hlan cem ah lam a pem hmasa a hau ti a si caah, 2003 kum ah Natalah zung lei in Tikir le Hriangkhan khua kar lam cawhnak ah tiin Kyat Sing (272 ) an rak thlak. Cu zong cu an rak chuh than hna. Cu lawng si lo, 2013 kum ah Myat Nu Thu Company nih Tikir le Hriangkhan kar lam cu A lak (Free) in an rak cawhpiak than hna I an lim hlanah an ngol than hoi. Cu hnu cun a hung um than i Pu Henry Van Thio (Bohmu) nih Pensen a lak hnuah Cozah sinah Tikir Dam tuahnak ding halnak ca a rak chiah.\nCu hnu ah Kawlram President zung in 2013 kum ah Tikir Kual ( Dam ) tuahnak a tha maw tha lo timi Servey tuah ding ca an rak chuah. Mah hnu cun USDP cozah kai hnu 2013-2014 Budget kum ah Tikir Dam tuahnak ding caah tiin Phaisa sing 2000 an rak thlakpiak hna. Cu zong cu Tikir Dam tuah lo in Thantlang peng Lautu lei khua (4 ) ah Sing 2000 cu Lei Ti lam tuahnak ah thenhphawt than an si. Dam tuahnak ah hman a si hoi lo.\nA liamcia caan zei mawzat ah hin Thantlang peng ah pehtlaihnak Lam le Sul lei ah hin Mara Tlang le Bualpeng hi hawi hnu ai thlaimi, a chia bikmi pengtlang an rak si.Kum 2015, NLD Cozah a hung kai hnu in kan pa Pu Henry Van Thio nih a liamcia caan zeimaw zat lio I Tikir Dam tuahnak dingah timhtuahmi vialte cu a thar in a van peh zulh than caah nihin ni ah hi DAM cu tlam a hung tling.\nTikir Dam tuahnak hmun cu hmunhma tha /rem a si caah Japan ram in a rak tlungmi Mr. TERUMI TAKA OKA nih Tikir Dam le a pawngkam a zoh tikah hmailei thil a hmuh colh. Hi hmun hi hmailei caan ah cun ramchung ramleng khual an ngamnak (Tourists Attraction) hmunnuam ah a cang te kai ti hi a hmuh colh. Amah pumpak in Kawlram ah a um bal lomi thingkung Maple kung (3000) le Japan Cherry kung 1400 cu Japan ram bak in a rak phurh I amah bak nih a rak cinpi hna. Nihin ni ah cun duhnung ngai in an nung dih. Zeitluk lunglawm dah a si.\nThantlang peng Bualpeng hi NLD cozah kai hlan a sining ruah ah cun lungfak tuk a si. Hawi hnu ah rak kaltakmi peng le tlang a rak si. Voitampi cu thanchonak lei nih kaltak a rak si. Nihin ni ah hi dirhmun an phakmi hi Pathian thluachuah a si hrimhrim ti hi kan theih awk a si.Tikir DAM kongah hin bia vaivuan tampi a chuak tawn. Kan pa, Pu Henry Van Thio zong a si lo ningpi in an tinak a um tawn. A ngaingai ti ah cun Tikir Dam hi Tikir khua ca lawng a si lo. Bualpeng ca lawng zong a si fawn lo, Thantlang peng kan dihlak ca a si.\nChinram ca zong a si fawn. Nihin ni ah cu ruahnak cu kan hmuh khawh rih lo hmanh ah a ra laimi caan ah cun kan hmuh te hrimhrim ding si.Tikir DAM bantuk hmunhma rem le a thami hmun a um si cun rak chuahpi cio uh. Hal khawh le tuah khawh I zuam hna usih. Thantlang peng Farawn khua zongah hmunhma an rak zoh nain a rem deuh lo an ti. Hmunhma dang theimi le hmumi nih ruahnak zong rak chuah cio dingin kan sawm chih hna.\nKan Chinram, Thantlang Peng, Bualpeng, Tikir khua hna i Tikir DAM pi a hung um khawhmi hi kan biak Pathian thawng a si, ti tu hin kan ruah deuh ding a si. Pathian thluachuah a si ti in ruah khawh tu hi a biapimi cu a si.Catialtu: Pu Ram Khar. Thantlang Siipin Lutlai


McGregor le A Daling Devlin Nun Lamthluan – Salai Kawltu\nMcGregor le A Daling Devlin Nun Lamthluan\nAugust 28, 2017salaikawltu0 Comments\nIreland khuapi Dublin in vawleicung sport lentecelhnak sangbik tiang a phan kho tu Conor McGregor daling nu hi ahodah a si. Lentecelhnak vialte lakah boxing tibantuk aa celhmi hna nih hin thazaang petu ttha an ngeih a herh khun rua ka ti.\nConor McGregor daling nu hi Dee Devlin a si. Hi hna pahnih hi kum 9 reng lo an um tti cang i, tukum hramthok ah khan fapa Conor Jr an ngeih. A daling Devlin hi Conor thazaang a petu bik le amah a dir kamh tu tak tak a si.\nAn zuam phun hi a dang ngai veve nain daw tein kum tampi caan an hmang cang tti cang. Conor bantuk in a daling Devlin nih hin Irish miphun a sinak hi a uanpi ve.\nConor lentecelhnak lei UFC le Professional Boxing ah biatak te i a min a than hlanpi hin Devlin he hin an rak i uar cang. Conor zong nih caan tampi ah a daling Devlin cung i a lawmhnak a langhter tawn.\nAti mi cu zeihmanh ka si lo lio le harnak phunzakip ka ton lio zong ah a ka kaltak bal lo tu a si a ti.\nDevlin hi MCGregor fan number 1 nak bak a si. UFC le Boxing aa tthuat zong ah hin a daling nu Devlin cu umtu a thiam lo ti a si. Boxing a tthuatu tak tak nak hmanh in a ttang deuh an ti. McGregor boxing aa tthuat ahhin a lungre a thei tak tak tawn.\nDevlin nih hin Conor hi hmailei ca tiang a zumh tak takmi a si. Conor thazaang peknak caah tiah a rian bak aa phuak i, Conor khualtlawnnak poh le boxing aa tthuatnak poh ah a zulh. Devlin hi Conor tangka cazin tlaitu a si.\nConor nih a tangka cazin tlaitu bik ah a daling nu a hman. Nizan an i tthuatnak ah Mayweather zong nih tei ko hmanhselaw $ 75 million bak a hmuh ko. Vawleicung lentecelhtu vialte lak ah lakkhah sangbik 24nak a si.\nConor nih a chim tawnmi cu Devlin nih zingka a thawh ka tein zan caan tiang ka thil tuahnak poh ah a telpi a ti. Conor thazaang petu tak tak a si. Devlin nih hin Gym hna ah a kalpi, Conor chunmang ttha tein a ngaihpiak, thazaang tampi a pek.\nConor zong nih a chim ve mi cu Hi vialte hi Devlin tello cun ka tuah kho lai ka zum lo tiah a ti. Conor nih a zumhmi cu Pa hlawhtling poh poh hnulei ah Nu lianngan deuh an um peng ti hi asi. (Behind every great man is a greater woman).\nConor UFC i aa thuat lio tein , Devlin hi Conor aa tthuat a zoh ahhin a lungre a rak thei tuk cang, Conor aa tthuat ahhin ttha tthi hmanh in a zoh ngam tawn lo.\nUFC le Boxing i biatak tein i tthuat cu hei tuak ko law zeitlukin dah daling le an lungre a theih lai. Atu ahcun Devlin le Conor hi nuam tein dinh caan an hmantti lio a si.


Tamu ah Myanmar Ralkap 18 kan Thah Hna tiah Kuki (Chin) Hriamtlai nih Cathanh Chuah. Nihin Tamu ah Myanmar ralkap 18 an thi i, mipi lei in minung pakhat a nunnak a liam ve tiah Kuki hriamtlai nih cathanh an chuah.\n“Myanmar ralkap nih Tamu khuachung inn pawl timh ciammam in an kah i, motorcycle a citmi zong an kah caah minung pakhat a thi.\nNi 4 Hnu ah a Ruak an Hmuhmi Fa 2 Ngei Pu Biak Lawm Cuan Ruak an Vui: Kalaymyo, Tahan ah ralkap nih an rak kah i ni 4 chung a ruak a umnak an theih lomi Pu Biak Lawm Cuan (kum 26) ruak cu nihin ah Kalay ralkap sizung ah an vung lak i zanlei ah a ruakvuinak an tuah cang.\nPu Biak Lawm Cuam hi fa pahnih a ngeimi patung no a si i, nihin zaanlei ah Duwan Chaung thlanhmun ah a ruak cu an vui. Credit- The Chin Journal\nHakha Thanchonak Rian Committee Chungtel ah Hakha Upa 6, Pu Ngun San Aung nih Rian a Khinh Hna. Ralkap (SAC) tang ah a ummi Hakha khua tthanchonak rian a ttuantu ding committee chungtel ah\nHakha khua upa chung in minung 6 cu Chin ramkulh Administrative Council Chairman Pu Ngun San Aung nih rian a khinh hna.\nPu Ngun San Aung nih rian a khinhmi hna cheukhat nih “Riankhinh kan simi kan i thei lo. Ca a kan pek hnu lawng ah kan theih,” tiah an chim. A cunglei minung 6 lak ah Pu Thawng Kian, Pu Chum Ling le Pu Thla Bik hi Hakha mirum tiah theihmi an si.\nCun, Dr. Thla Cung hi saram sibawi a si i, Pu Ral Kham hi caan saupi Hakha khua upa a ttuanmi le 2015 ah CLD in a rak i cuh balmi a si. Pu Cung Hu cu HOPE Blood Donor Organization timi thisen hlutu bu a dirhtu kha a si. Riankhinh a tongmi hna nih rian a cohlan le cohlan lo fiang in kan thei kho rih lo. Credit-The Chin Journal\nBe the first to comment on "MAH duh lo tuk mi cu KuKi ralkap nih an tuah tak tak cang"


Korea lemcang minthang Hyun Bin le Son Ye-jin an i duh - THE CHIN EXPRESS\nCDF-Matupi nih ralhrang Kawl Ralkap tapeh 3 an thah hna\nKawl Ralkap nih NLD Zung hmai ah minung lutan thlaimi cu an zoh nain lak loin an kaltak\nMyanmar nu a tlaihhremtu Malaysia pa cu RM50,000 aamahkhan in an thlah\nPresident hlun Trump nih ‘Truth Social’ timi social media a dirh lai\nYangon: SAC nih mei man a pe lomi inn pawl mei a phih hna\nKorea lemcang minthang Hyun Bin le Son Ye-jin an i duh\nBy Hniang Zi\nCrash Landing On You drama ah lemcang a ttuanmi minta Hyun Bin le mintami Son Ye Jin cu video chung lawng siloin a taktak ah an i duh tiah phuan a hung si.\nCrash Landing On You cu a lar ngaimi drama pakhat a si. South Korea mirum nu pakhat cu paracute aa cit lio ah ruah lo piin North Korea vawlei ah a tla i cutin North Korea ralkap (Hyun Bin) nih he an i hmu.\nSouth Korea mirum nu in lemcang a ttuanmi Soe Ye Jin cu a himnak hnga Hyun Bin nih a inn ah a umter, cutin duhsah tein an um ttinak ah an i duh beh timi le North Korea si ning kong an thlakmi a si.\nHyun Bin le Soe Ye Jin an i duhnak kong cu Korea minthang kong a phuangtu Dispatch nih January 1 ah a hun thanh. An i duhnak thla 8 si cang a ti fawn.\nHyun Bin agency simi VAST Entertainment company nih, “Minta Hyun Bin le Son Ye Jin cu rian an ttuan ttinak in an i hmu. Drama an i thlakmi a dih hnu ah an i duh hi a si. Mipi zong nih an i duhdawtnak hi a thatnak in hmuhpiak ding le hmailei zong ah tha nan pek rih hnanak lai kan in sawm hna,” tiah cathanh a chuah.\nCu bantuk in Son Ye Jin agency simi MS Team Entertainment zong nih, “Rian an ttuan ttinak in aa theimi an si. Drama thlak a dih hnu zong ah khat le khat pehtlaihnak an ngei rih i a hnu ah an i duh hi a si,” tiah cathanh a chuah ve.\nDispatch nih Hyun Bin le Son Ye Jin an i duh tiin thawng a thanh hlan ahhin an i duh tiin biachokvai a leng pah lengmang nain kan i duh lo an ti peng.\nHyun Bin le Son Ye Jin cu 2018 chuak movie ‘The Negotiation’ ah lemcang an rak ttuan tti bal cang. Cun, 2019 chuak ‘Crash Landing On You’ drama ah lemcang an ttuan tti tthan i cutin aa duh behmi an si.\nSAC ralkap nih Thantlang khuami 1 an kah\nLian - September 15, 2021\nHakha in Thantlang kalnak Timit Hlei an hrawh cang\nLian - October 22, 2021\nCNF le CDF nih Chuncung khua pawngah Kawl Ralkap 4 an thah hna


Neymar tlaihhrem case an khar cang | The Chin Express\nHome Minthang Neymar tlaihhrem case an khar cang\nNeymar tlaihhrem case an khar cang\nPSG arfi Neymar nih a ka tlaihhrem tiin Brazil model Najila Trindade nih taza a cuaimi cu tehte tling a um lo ruangah an khar cang.\nNajila Trindade (kum 26) nih May 15 ahkhan Paris khuapi i hotel pakhat chungah Neymar nih a ka velh pin ah a ka tlaihhrem tiin biaceih zung ah tazacuainak ca a rak ap.\nNain, Neymar nih cucu a dik lomi a si a rak ti ve.\n“Neymar tlaihhrem case kongah kherhlainak a tuahtu Brazil palek nih tehte a tling lo an ti caah an khar,” tiah Sao Paulo sihni zung nih a thanh.\n“Paris St-Germain le Brazil team hi ka uar tuk hna. Cun, Neymar he nupa sinak tuah ka duh. Neymar nih Paris kalnak vanlawng ticket man le hotel man a ka liam piak. Instagram in aa theimi kan si,” tiah Najila Trindade nih palek sinah a chim.\n“Palek nih Neymar case an kharmi cu tazacuaitu sinah kan kuat lai. Tazacuaitu nih palek thawngthanh bantuk in case an khar lai maw a siloah thuk deuh in dah an kherhlai lai ti cu ni 15 chung ah bia an khiah lai. A donghnak cu biaceih bawi (judge) nih a hruai lai,” tiah Sao Paulo sihni zung rianttuan pakhat nih a chim.\nBrazil rammi tampi zong nih Neymar cu a sual lai lo an ti.\nMah kongah Neymar a pa Neymar dos Santos nih “ka fapa hi sualnak ngeilomi a si. Video hna a thlakmi hi cu minu nih hin timh ciammam tein rawi a timhmi a si ti a lang” tiah a chim ve.\nAustralia PM Morrison party nih an tei caah Chinmi kan i lawmhnak aruang\nChin Tial Lian Thang - May 19, 2019 0\nCanberra -- Zahan May 18 thimnak ah atu lio cozah tlaitu Liberal le a ttantti party pawl nih teinak an hmuh tthan...\nJi Chang Wook Ralkap Tintan Aa Lim Ve Cang\nMinthang Hniang Zi - April 28, 2019 0\nSouth Korean actor Ji Chang Wook cu April 27, 2019 ah Gangwon state i Cheorwon Artillery Brigade ralkap sakhan in ralkap tintan...\nMalaysia nih Kawlrammi 22 telh in ramdangmi 47 a tlaih hna\nAsia Tial Lian Thang - March 9, 2019 0\nSelayang le Meru Klang ah Lahwahkah nih Kawlrammi 22 telh in phungninglo ramdangmi 47 a tlaih hna. Zahan...


Phanghlah, Pathian Zoh - A VEL IN KHAMH KAN SI\nHLAWTMI SI NA TIH MA? PATHIAN PAKHAT NAK AH CHIA\nSalm 27:1, "Bawipa cu ka ceunak le ka khamhnak a si; ahohmanh ka ṭih hna lai lo. Bawipa cu a ka hupphengtu ralhruang a si, ka thin a phang lai lo." (TEV nihcun: Ralhruang asi tiloin, "Bawipa nih Ral vialte chung in a ka khamh" ati.)\nKan minung hawi nih hlawtmi silai hi ka tih theu tawn. Kan tihnak a ruang pahnih a um. Pakhatnak ah, kan Dihlak in dawtmi si kan duh. Pumpak nun damnak caah minung nihhin kan pawngkam minung vialte i dawtmi sinak kha fak taktak in kan duh i kan herh. Pathian nih "Dawt kan duh," a kan ti. Pathian cu Dawtnak asi i Dawt kan herh zong kha a hngalh.\nSiseh, pahnihnak, kan palh tawnmi cu Dawtmi si kan herhnak tlinhnak hi kan pawngkam minung; pumpak le mibu hna cungah aa hngat tiah kan ruah theu. Kan herhmi dawtnak kha kan pawngkam minung pakhatkhat sin in za ah za (100%) kan hmuh lai tiah kan i ruahchan ahcun, HARNAK KAN I KAWL asi. Kanmah le kanmah Fahnak ttheng cungah kan hun i khin lawng siloin minih hlawtmi si ttihnak phaknak innkaa kan hun asi. Minu-mipa pakhatkhat sinin na herhmi dawtnak vialte hmuhding i naa ruah i an mah sin ah na kawl tikah na herhmi Dawtnak cu tling tein, na di riam lak in an in pe kho lai lo. Dawtmi si na herhmi zat in an daw kho tuding, a nung mi minung lakah an um lo i an um ti fawn lai lo. Pathian lawnglawng nih a tuah khawh.\nCucaah minih hlawtmi silai tihphannak chung in luat khawhnak ca ah cun a hmasabik ah Pathian kha kan zoh i a mah kha pakhatnak ah kan chiah a hau. Zeicahtiah, Amah lawnglawng hi kan herhmi vialte tling khitkhet in a kan pe kho tu a si.\nPathian nih kan minung hawihna hmang in a kan daw bal maw? Daw tuk. Pathian nih kan minung hawi dawtter a kan duh maw? Duhtuk. Pathian nih Dawtnak luannak tidong ah hman a kan duh maw? Duh rialmal.\nSihmanhseh, kan herhmi Dawtnak hi kan minung hawi le kan pawngkam mibu sinin zeitik hmanhah tlinglak in kan hmu kho lai lo. Pathian nih kan minung hawi he Daw tein umter cu a kan duh ko nain, kan herhmi Dawtnak hi minung le minung tlinglak in an i pe te lai ti kha a timhmi a si bal lo. Minung nih cun a tlingmi Dawtnak kan ngeih lo caah a si. Minung Dawtnak cu rikhiah a ngei; Pathian Dawtnak cu rikhiah a ngei lomi le ruahchannak a ngeih lo mi asi. Zeitluk thuk le kau le tam hmanh in Dawtnak kha va herh ko law Bawipa nih an pek khawh.\nRuat in chim tuah usih! Na minung hawi nih cohlanmi si awkah zeitindah na tuah tawn? Zeitindah lamdang na hman tawn? Pathian dawtnak hngalhnak nih kan herhmi tlinternak ah a kan bawmh lai tiah na ruat maw?\nTheihternak: Rick Warren nih a tialmi "Fear Rejection? Put God First" timi capar tharchuahmi asi.


Rakrelcio Uh Khah Laimi Nih SAC Ralhrang Hna Sin Ah Lung Fim Taktak Kan Hau Cang A Ruang – Chintanbo\nRakrelcio Uh Khah Laimi Nih SAC Ralhrang Hna Sin Ah Lung Fim Taktak Kan Hau Cang A Ruang\nChinmi Nunnak Thisen Man Tampi In Rakhine Ram Ah Confederation A serchuak Cuahmah mi AA le Twan Mra Naing Ansiko Lo Maw. Kawlte nih uk ballo mi, Rakhine ram le Mon ram cu ahlan kan in, pupa thawk in, SPH uknak in aa uk cangmi ram ansi. Kawl hlan ah Budhism abiak cang mi ansi. Kawl SPH nih an ram an chut hna I an biaknak Budhism zong an fir piak chih hna. Mon Khama tampi cu Cambodia ah an zam I Ram an dirh ṭhan.\nASEAN Hoatu Cambodia PM Mr. Hunsen khi Mon Khama miphun asi. Amah nih MAH le SAC he aa kawmh caah, Mon Party le miphun nih Paucan Dohthlennak ah Rallokap he an I kawp ve. Rakhine ram tu cu Ram dirh an duh ko nain Nihin tiang an hlawhtlin ve lo. AA le Twan Mra Naing chan lawng ah an Chunmang tlin hram aa thawk ve. Mirang nih kawlram an lak ah khan Kawlnih an uk cang hna.\nRakhine ram sining in lak loin Kawlram pennak in alak mi asi caah, Panglong ah Rakhine le Mon an I tello hi asi. Mirang chan ah Shanram, Karen le Karenni ram cu mah tein aa uk mi ram ansi. A zalonmi ram an si. Uk Sang nih Keimah nih ka aiawh hna tiah a ti caah, Panglong ah Chin, Kachin, Shan, Kawl miphun (4) lawng nih biakam Senthuhnak antuah hi asi.\nAA le Rakhine mipi nih Paucan Dohthlennak ah SAC le MAH he I kawmh bantuk in an um hi aruang aum. AA le Rakhine cihmih awk ah Amay Suu nih senthuh in nawl a pek hna caah asi lai. AA raldohnak ah athih mi Rallokap cu minṭhatnak medal le laksawng pek tu Amay Suu asi. AA he Raldoh lio ah Amay Suu nih Kapa Ralkapbu tiah Achimh hi a voi tam tuk ve.Makphek / Thakbere cu ahring ah siseh, asen ah siseh, athak ning a zawr hlei lo, athak zungzal ko, Tlangcung mi caah NLD le USDP / Rallokap cu an I khat ko, bambawk le mantak an si ko tiah Tuanphung thar sertu Rakhine miphun an si.\nMAH le Rallokap bawmhnak in Rakhine ram ah Rakhine phungning in Biaceih zung an onh khawh. Rakhine MP, Rakhine Party, Rakhine mifim thiam vialte hna hmang in AA nih ram an uk hruai. Thlahlawh zong SAC nih an pek hna. AA nih Rakhine Police an tuah I rule of law um khawh ding in aa zuam. AA Ralkap thazang tampi in a chap khawh, Hriamnam he a minung he.\nRakhine ram um CHIN miphun zong AA ah lut ding in ṭhihphai an si. Tampi zong an lut ter fawn. Rakhine ram ah CHIN miphun hi 250000 leng an um ti asi. Rakhine Khualipi hlun Myo U le Ann velchum ah CHIN miphun hi an um deuh. Laitu le Lautu miphun hi atam lei aum mi ansi. Laitu miphun cu Zophei he aanaih bik mi chin miphun an si. Ann Myone ah, Lautu miphun khua hi 42 aum ti asi. AA ah aum mi Chin Ralkap hna hi Laitu le Lautu miphun hi atam bik ansi.\nMara, Mindat, nih AA sin ah tindan an kai, Tindan pek tu hna hi Laitu (Zophei pa) le Lautu pa hi an si hna. Chin le Chin tidan I pek asi tiah cohlan khawh asi lai maw? Dai miphun le Mro miphun hi AA ah hranhram in an lut ter mi atam lei pawl an si ve. AA thawk ka ah, minung 25 te lawng an si. AA hi Rakhine ram le miphun umnak ah ral an doh ballo. Chinram Paletwa tu ah ral andoh.\nMipi athih mi le harsatnak atuar mi tam deuh cu CHIN mi lawng te kan si. Rakhine ram ah AA nih ral andoh ah, chin mi umnak lawng ah asi. Rakhine mipi umnak ahcun Raldoh an hrial. Chinram um hlah uh kan ti hna ah umnak kan ngeih lo caah asi, Paletwa hi kan duh mi asi lo tiah an I ti ter. Dr. Aye Maung telin, AA Politicians kip nih Paletwa hi an duh dih. Chin ram ri um mi, Rakhine tar vialte nih Paletwa cu Rakhine ram an ti dih.\nChin mi nih Kan ta sinak Prove tuah nak kan tuah khawh rih lo caah asi men lai. Kan ram sinak kong chim ve ve tikah Rakhine tar hna nih database le evident base he an chimh rel khawh deuh. Cucaah Twan Mra Naing nih Paletwa hi aduh tuk palia, a depde I a chimh cakhong mi khi asi ko. CNA, CDF hi alam kip in kan ṭhawn ter lo ahcun, AA hi kan tei khawh ti hna lailo. Paletwa zong kan sung cikcek te lai.\nNai hrawng AA le Rallokap an I kapnak hmun hi Laitu le Dai miphun umnak chin ram asi. Tandaung velchum ah asi. Rakhine ram ah asi ahcun Chin mi umnak deuh ah asi. Rohingya umnak Maungdaw zong ah an I doh pah tawn ve. Rakhine miphun umnak ah Raldoh lo ding hi AA planning cu asi. Chin ram ah AA nih ral an thawh hi Paletwa anduh mi lawng in aza lo. VP Henry nih AA cihmih awk ah Meeting akai ve I, sen a thuh ve caah, Chin mi cung ah AA alung afak hrinhran.\nEAOs dang cu Kum 70 an upa cang. CNF/ CNA kum 35 upa mi asi cang. AA kum hi kum 10 cung akai rih lai lo. Hi tlukin an ṭhawn I an thawngṭha mi hi Chin mi nih nunnak le thisen tampi kan pek caah asi tihi hngalh a herh ko. AA cu a Chunmang an hlawhtlin caah MAH le PEACE ah I tel le tello nih Lairel in, khenkhap in, a uk khawh ti hna. PEACE TALK nakin acung nung deuh mi le sining sang deuh ah an um cang. PEACE anti kha cu Rallokap kha a dehcawh hna I asi ko lo ma.\nAA Ralkap cu Confederation ram derh khawh tiang in Ralkap in siseh, mipi nunnak tampi in siseh, harsat nak tampi intuar nak in siseh, a tuah piak tu chin mi kan si caah, Paucan Dohthlennak ah CHIN mi nih MAH le SAC kan tei lailo timi hi zumh khawh asi hnga maw? Pawpi le Chiandeih nih an Ṭhawnnak I hngalh loin, Naatum le Ram Ui an ṭih Bantukin kan si awk asi lo.\nChin mi vialte nih kan ṭhawn nak hi I hngalh cang usih. Kanmah lawng in Ralhrang Rallokap atei khawh tu kan si tihi hngalh camcin ko usih. Alamkpi tu in, kan zeizong za he CNF/CDF/CNDF hi, mah le khap tawk tein, mah le pahrang cio in, zuang hnawh in bawmhchan zungzal ko usih, I erm lo nak le pumkhat si khawh lonak vialte kal tak cang usih, ZRA ke MDF kaltak in CDF he I fonh cang usih.\nlungkhat thinkhat, aw khat thlah cang hna usih, Pengtlang thlarau le Pengtlang revival thlauh in thih ter cang hna usih, Zo le Lai um ti hlah sehlaw, CHIN tu ah pumkhat si zuam cang hna usih, Ahohmanh nih hlen khawh in, ṭhen khawh lo mi si cang hna usih, kan karlak I ti zut ti hlahseh, awnkua pelte hmanh pemh ti hlahseh, firkhut ti hlah usih, fir le hlenthuai ziaza thih cangseh, kan ṭial thih ter dih cang hna usih, ral kan tei hlan tiang tiah sawm buin.Crd: zingtincuar cinzah\nPasalthahna Thesen Khuah Nak Ah Hin Mipi Hna Nih Biatak Te In Ruah A Hau Cang


Ka Lunglawmhnak Langhternak – The Cherry Par\nKa Lunglawmhnak Langhternak\nDecember 1, 2020 Cherry News\nKa Lunglawmhnak Langhternak. Kaluthluak chung ah thi a khal dingmi tam ngai a um ruang ah ka thluak a hman ti lo, Lam ka kal zong ah ding te in kal kho lo in asir pi in ka kal tawn i ka fa le nih Kwe Ka Baw Hospital Sibawi ngan Prof. sin ah an ka zih ter i a ran nak in operation tuah ding an ti ca ah November 7,2020(7:30 – 9:30 am) tiang ka Lu ah hmun thum in an vih i operation an ka tuah hnu ah ka thi kha an ka dawp piak. LBC Pastor hna le dawtu hna, yangon um zumtu dawtu hna nan thlacam piaknak thawng in tlamtling te in operation an ka tuah khawh.\nKa nunchung ah ka Philhkhawhlo dingmi neih le chiah le thlacamnak in a ka zohkhenh i a ka dawtu nan dih lak cung ah kai lawm tuk ti kha a tu kum khat a tlin ah ka van langh ter. Zei thil poh hi Pathian kut lawng te ah a um ko ti hi fiang te in ka zumh i kei mah sining nih a langh ter ko.Dawtu hna nan dih lak cung ah Pathian nih thluachuah in pe cio ko hna seh. Credit: Lian Iap\nRelchap thawngpang dang, November 30,2020 Dr. Hai Vung Lian Damlonak Update. Nan dam tha cio hna maw ti in nan kut kan tlaih than hna. Atu lio cu hmunkip ah a zawmi kan tam ngai lio asi. Zeidang lungretheih lak le thawngpang dangdang lakah Rev. Dr. Hai Vung Lian dirhmun tlawmte update van tuahta ka van duh than. Nizan kha amah pum ah oxygen 90% asi i seh in 65% an pek caah amah ningte asi ko tiah kan ruah. Tuchun hi 12:00am tluk ahkhan amah pum ah 96% asi i seh in 65% an pek caah tlawmte cu a thangcho ko tiah kan ruah. Nizan he tuchun he a thi le a tha te hna cu an tha ko ti kha van in hrawmh thanta ka van in duh mi hna asi. Lunglomhnak tampi he.\nNovember 28,2020 Rev.Dr.Hai Vung Lian Sizung umnak kong Update a hnu bik thawng. Bawi Khrih min in nan kut kan tlaih hna. Kan senior pastor Rev. Dr. Hai Vung Lian damlonak he pehtlai in siaherhnak taktak le dawtnak thinlung taktak he pumpak in siseh, khrifabu in siseh thla nan kan campiaknak thawng kan theihmi nih kan hna a kan ngamter hrinhran. Nan dihlak cungah kan i lawm tuk ti hi van chim hmasa than ta ka duh ko. Thinlung tak tein thla nan camnak Bawipa nih a theih ko. Kan pastor pa zong nikhat hnu nikhat cho lam panh in a sining kan theih ko ti kha van in hrawmh ve hna kan duh ko hna.\nTuchun hi zanlei suimilam 1:00pm tluk ahkhan doctor te nih amah pum chungah oxygen 89% a um i seh in 70% kan pek an ti. Zanlei suimilam 6:00pm tluk hrawng ah khan amah pum chungah oxygen 92% a um i seh in 70% kan pek an ti. A thatur le a thi ( vital ) cu a tha dih ko an ti. Amah belte a ka in a cuap tiang oxygen peknak hri ( ventilator ) an hrolhmi ruangah hngilh sii an pek peng i amah cu zeihmanh hngallo in an ihter ko rih. Kha ti an umter lawngah thlop awk a tha ding asi caah asi.\nSizung lei nih an kan chimh mi ( oxygen pekmi percentage le amah pum ah a ummi level tbk ) hi medical lei cawnnak a ngei ve lo kan caah cun theih fian a har ngaimi asi caah oxygen level kong he pehtlai in a percentage ah khin buai tuk lem loin amah mipum dirhmun le sining ah nizan le tuchun a dangmi a um maw ti tu ahkhin biapi deuh in kan ruah khawh ahcun a tha deuh hnga ti zong van chim chih ka duh. Lungthin tak tein Pathian sin tu ah thla cam hna usihlaw a damnak ding le a nunnak ding cu amah kut ah a um mi asi ko. Dawtu nan dihlak cungah kan i lawm tuk. Bawipa nih thluachuah in pe ko hna seh.\nCredit : Pu Richard Ngun Lian\n( ECBC, Vice Chairman )\nCell : 859-466-3739\n← Rev. Dr. Hai Vung Lian Damlonak A Hnu Bik Update Thar\nTrump Thawngpang Thar Deuh Pawl, 2020 Trump Nih Teinak Puanzar A Thlai Can a ra lio →


InnpiRamdang ThawngpangMiraang Holh Thiam Lo Ruangah Australia In Chungkhar Dongkhat Thawl An Tong\nAugust 2, 2017 Salai Robert Ngun Sang Ramdang Thawngpang 0\nAustralia ram, Melbourne khuapi chungah kum 10 chung khua a sa cangmi chungkhar dongkhat cu Australia in an ram ah thawl tong dirhmun in an um tiah theih a si.\nHringtu pa, Dhiraj Sookharee cu zungzal um khawhnak nawl (PR) hmuhnak ding caah English test (Miraangca phitnak) ah mark zatawk a hmu lo i a sung ti a si.\nSookharee hi a chungkhar he a liamcia kum 10 lio ah Mauritius in Australia ah a rak peemmi a si i atu hi Pakenham ah rian a tuan liomi a si. A rianngeitu Daniel McCasker nih cun, “Sookharee hi miding, mifel le rinhchan awktlak”, a si tiah a chim.\nMiraang holh thiam lo ruangah a ram ah thawl a tongmi Sookharee hi rian hmun ahcun zeihmanh Miraang holh in i chawnhbiaknak ah chamhbaunak a ngei lo, rian cawngmi mino hna zong hi amah nih rian a chimh hna ti a si.\n“Sookharee hi Australia in a chuah ahcun ka lungnuam lo taktak lai. Ka theihhngalhnak hi kum 8 a si cang. Aho poah he rian an tuanti kho. Rian cawng liomi hna zong amah nih rian a chimh hna. Amah hi rian cawng tharmi hna nih an zohcho ngaimi a si”, tiah Daniel nih cun a chim.\n“An mei man le an ti man zong an pek peng ko, ngunkhuai zong an pek peng ko. Mi thate an si. Thil dik le thil tha a tuahmi an si”, tiah Daniel nih cun a chim chih.\nRian a tuanti hawi vialte le midang tampi nih hi hna chungkhar hna cu an ram ah tlunter an si lo dingah duhlonak zong an langhter len cang.\nAsinain, atu ah hringtu pa Sookharee nih Miraangca phitnak a sungh ruangah a chungkhar zong harnak an tong chih cang.\nSianginn a kai liomi a fanu pathum le a nupi zong Australia ram in hringtu pa he an ram ah an kir than cang lai.\nHringtu pa Sookharee nih cun cozah sinah a chungkhar hna cu Australia umter hna dingin nawlnak a tuah len.\nA fanu upa bik hi Killester College ah Year 12 a kai liomi a si. Killster College sianguk changtu nih cun an fanule pathum hna hi mipi le pawngkam caah a thahnem tukmi an si cang. Atu ah Australia ram in an chuah tikah an fimcawnnak leiah zaangdernak tampi a um te lai tiah a chim.\nSookharee i nupi, Annick nih cun an fanule hna hi Australia ram ah a thangmi le a tlonglengmi an si cang tikah ram dang i um than ding cu an i harh tuk lai tiah a chim.\nSookharee nih cun Immigration minister sinah nawlnak a tuah nain al a si cang i tu kum October ah Australia in an ram ah kir than ding an si cang.\nAsinain, Immigration minister bawmtu Alex Hawke nih an konglam cu a zoh than lio a si i a herhmi catlap cahnah zong an apter than.\nA herhmi catlap cahnah vialte zong ap dih than a si cang i visa zong a ngah than lai i ni khatkhat ah cun Australia rammi a cang kho than lai tiah ruahchannak kan ngei ko tiah Sookharee i a rianngeitu Daniel nih cun a chim.


I KAHDOHNAK AH KIA RALBAWI A NUNNAK ALIAM EE, RIP – The Chinlung Post\nI KAHDOHNAK AH KIA RALBAWI A NUNNAK ALIAM EE, RIP\nJuly 10, 2021 admin Local News 0\nRalhrang kawlralkap he i kahnak ah KIA ralbawi pakhat a nunnak aliam. Kachin ramkulh le Sagaing ramtthen hmun pakhat ah ralhrang kawlralkap le KIA/PDF hna cu faktuk in i kahnak a chuak. Tutan i kahnak ah ralhrang kawlralkap a nunnak a liammi hi minung sawmthum in sawmli karlak an si tiah PDF lei nih thanhnak an tuah.\nHi i kahdohnak ah KIA le PDF lei in minung paruk an nunnak a liam i, a thimi paruk chungah KIA ralbawi pakhat zong aa tel tiah an thanh. Tutan an i kahdohnak hmun hi Kachin ramkulh Shwe Ku Myone Myohla khua pawngah a si. Voi hnih tiang an kahnak a chuak. Ralhrang kawlralkap lei hi minung sawmthum i, sawmli karlak an thih pin ah minung sawmnga hrawng hliam an tuar.\nTutan an i kahdohnak a ruang bik cu ralhrang kawlralkap hna nih KIA tatzin 5nk hna cu an kal hnawh hna ruangah i kahnak a chuah hi a si. Suimilam pahnih chung i kahnak ralhrang lei a thimi an tamtuk caah cunglei vanlong tiangin an kah tthan hna. Zanlei suimilam pali hrawngah KIA le PDF umnak hmun cu vanlong in an kah hna caah atubantuk in minung paruk an thihnak hi a si. KIA ralbawi a nunnak aliammi hi Naw Htun Aung a si tiah PDF nih thanhnak an tuah.\nThawngpang dang: Minung 25 an thih ruangah KNU nih an kuttang ah a ummi KNDO ralbawi pahnih hna cu dantatnak an pek hna. Karen Ramkulh Wailay myone Kane Lay khua ah minung 25 an nunnak aliam ruangah ralbawi Saw Nedar Mya le Saw Bwar cu ralbawi an sinak rian in dinhter chung an si. Minung 25 thihnak kongah KNDO le ralkap puh an si hna.\nKNU nih dottletnak an tuah hnu ah an ralbawi pahnih hna cu atu bantukin dantatnak an pek hna hi a si. KNU nih a tubantuk in ralbawi pahnih dantatnak an tuahmi kongah mipi ruahning aa khat lo ngai ti a si. Zeiruangah ti a si ahcun minung 25 a thimi hna hi KNDO umnak pawngah a thlithup in an cawlcangh lengmang ruangah KNDO nih an tlaih hna.\nI, ralkap lei ah thawngpang an pek hna caah kan thahmi a si. Thah loin zoh sawhsawh hna usihlaw kan umnak an theihtuk ruangah kanmah lila zong kan ci a mit dih kho. Tthekhat le bang cu kanmah thahmi an si lo ralhrang kawlralkap hna nih bomb an thlak lio ah a thimi zong an i tel hna tiah KNDO ralbawi dantatnak a tuarmi Saw Bwar nih a chim ve.\nSihmanhsehlaw a thimi minung 25 hna hi mipi sawhsawh hlei a tuahmi an si, KNDO nih an tlaih hnu ah ningcang loin tuk an thah. Dottletnak ttha tein tuah ulaw nan phungning bantukin dantatnak pe hna u tiah ralhrang kawlralkap hna nih KNU cu ca an kuat hna. Cu cakuat bantukin KNU nih thil an tuahmi hi cu a phung asilo tiah sual an phawt ve hna.\nAn ti tthan rihmi hna cu minung tamtuk a thatmi ralhrang kawlralkap pawl hi tah an mah le anmah dantatnak an i pe ve maw tiah biahalnak zong an tuah hna. KNU kuttang ah a ummi KNDO umnak pawngah hlei a tuahmi minung 47 hna cu a liamcia june ni 13 ah KNDO nih kan umnak an dotthlet tiah an rak tlaih hna i minung 25 an thah hna.\nKNDO nih an timi cu hlei atuahmi minung hna hi ralkap lei ah a dirmi lawngte an si tiah an ti hna. Asinain ralhrang kawlralkap lei nih cun mipi sawhsawh an si i, hlei a tuahmi an si tiah an chim ve. Hi thahnak kongah ralhrang le KNDO cu pakhat le pakhat sual an i puh hnu ah KNU nih dotthletnak an tuah i, cuticun dantatnak an pek hna hi a si.\nKNU an i hruainak phung ah hin mipi sawhsawh nunnak lak lo ding timi a um i, buainak maw pakhat khat sualnak angei lomi mipi a that mi paoh paoh cu dantatnak pek an si lai timi phung le lam an ngei. Cu an ngeihmi phung le lam bantukin KNU kuttang ah a ummi KNDO ralbawi pahnih hna cu dantatnak an tuah i, ralbawi an sinak an lakpiak hna hi a si.\nKNU NIH AN RALBAWI PAHNIH DAN AN TAT HNA, MIPI AN LUNGTLING LO\nNIZAN MEETING AN TUAHMI MIN AUNG HLAING NIH A PHUAN COLH


Salai Lungthli Tum Caah Zanmang Khuaruahhar Thilcang – Chuncha News\nSalai Lungthli Tum Caah Zanmang Khuaruahhar Thilcang\nKhuaruahhar Thilcang: Minung hi a ttha lomi le adik lomi thil tuah ruang ah iphuhrun hi a si deuh ton rua tiah ka ruat. Kan konglam an kan theih dih sual lai ti phan ruangah a si lai cu.\nComment pakhat te, Salai na dai lai maw ka holh ve lai?” timi comment ruangah Salai Lungthlitum nih a ka Block. A ka block mi ka rak thei lo. Kan upa pakhat nih, Salai Lungthlitum nih an thluak a tawl dih cang hna lai hih. Nang na dai ko, tiah voihnih/thum Phone a rak ka chawnh. Salai a ca ttial kha na rel ko lo maw?” tiah a ka ti i ka sinah a rak fawnlo tikah ka van zoh cu a rak ka block ziar ko. 😂😂😂😂\nSalai Lungthlitum le keimah hi hawikom taktak kan si, kan chungril tiang ai theimi kan si. Salai hi thil ti kho. Ai zuam takmi din ei/zuk hmom a tawng bak lomi a si. Upat awk tlak ngai cu a si.\nSalai he Kalay University ah Chemistry Major in kumkhatnak kan rak kai tti. Salai cu India ah ai tthial i Keicu Kalay ah adih tiang ka kai. Kan dih veve Yangon ah kan i tong tthan. Salai hi 2014, February thla ah sianginn kai dingah London ah akal, kei hi 2014, April thla ah sianginn kai dingin Japan ah ka kal ve. Kan kal hlan Yangon kan um chung kan hawipa pakhat he kan pathum in zei kan tuah/khoi kaa kal paoh ah kan izul dawi peng hna. Inn khat ah kan um tti hna lo nain nichiar zing 9:00 hrawng in zaan lei tiang cu kan um tti peng hna.\nYangon LBC, YLBC le LBC (Lautu) biakinn hna pawl ah Hakha Post arak zuar ton i, kei hi Salai zulh pah in Chin World Media Journal an ka kuat ton ve i ka rak zuarpiak pah ton ve hna. Kan kal umti peng. Salai hi London in a rak tlung kei zong cu ka rak tlung ve. Keimah hlan pi ah a rak tlung cang. Kei kawlram ka phak a thaizing zong ka tlunnak in ah a rak ka don i Pa Hre he (a bik in Australia Student le Ramdang tlawnnak visa) Agency Office caah an hlanmi Office le a inn zong kan va zohpiak, a inn ahcun kan riak hna.\nMahtluk hawikom a simi cu ruahnak i khah lo ruangah Party dang veve kan ttanh. Salai cu ho paoh theih bang online in Party dang chiatnak le Party chung i minung pakht te chiatnak kha online ah a phawt zar. A tthatnak tampi zong um ve ko lai. Keicu online ah ca ka ttial bal lo. Mizapi/ a bupi kongah online in kai thlak bal lo. Mi chiatnak kong chim zong kai tim lo. A cung i ka langhtermi comment, cun Dr. Sasa NLD campaigner ah Laitlang a rak kai lai tiah a tialmi ka comment mi le Dr. Sasa NLD nih campaigner caah hmanh an timhnak a ruang tiah ka ruahnak ka langhtermi lawng hi a si.\nSalai nih, “CNLD tengh dingah Laitlang ah ka rak kai cang,” tiah a ka block hlan a tar ka hmuh bal. Keizong ka ttanhmi Party chiatnak hrokhrol in a phawtzar tu pawl an sining phawtzar ve dingin ka umnak Meiktila in Laitlang ah a tu ka rak kai cuahmah ve. A ngamh si cun a duhnak hmun sawh seh Laipaih in kan iphomh lai ka ti nain ka phak hlan ah a ka singkhaw nain ka phak hnu ah ka sawm i a duh than lo. A ka zenh pah i um ko seh. Note# kanmah pumpak huatnak a um lo. Catialtu: James Park


Politician pawl cu hlen an thiam, an chim bang an tuah bal lo’ timi hi ka theih tawnmi cu a si. – The Cherry Par\nPolitician pawl cu hlen an thiam, an chim bang an tuah bal lo’ timi hi ka theih tawnmi cu a si.\nPolitician pawl cu hlen an thiam, an chim bang an tuah bal lo’ timi hi ka theih tawnmi cu a si. Nain, tutan election ah cun polician nakin khuate cheukhat velhle an thiam deuh timi fiang ngai in ka hmuh khawh.\nAtu ka ruat than i khuate cheukhat cu velhle a thiam takmi nungak he ka lawhter hna, i ralrin lo ahcun keimah bantuk in i chuahsual a fawi ngai. Kei zong kha teinak ngah lawng si loin a tlawm bik mee 7,000 tal cu ka ngah hrimhrim lai tiah kai ruahmi a si cu.\nRelchak thawngpang dang, Christmas laksawng caah ting 20 awngbali kan tuah than; Laksawng hi tingkhat cio in phun 20 ah kan then, winner 20 an um te lai i winner pakhat cio nih ting khat cio an co lai tinak a si. Ai vanthami cu ticket pakhat nih laksawng pali nga zong co khawh thiamthiam a si ko.\n← Atu lio America thil um tuning hi zaraan nih ciah phaak lo, ruah phaak lo level ah a um cang.\nA tanh zuammi nih rak tanh rih ko u! A chimmi cu hi ti hin a si: →